ועדת הכנסת, כנסת 20, פרוטוקול מספר 116, 2016-03-21 10:30

דוד ביטן: אני רוצה להתחיל דווקא מהנושא של שינוי בתקציב הקשר עם הציבור עבור השרים.

דוד ביטן: פנו אלי שניים שלושה שרים בעניין הזה של גובה התקציב שעומד לרשותם מבחינת הקשר עם הציבור.

דוד ביטן: אני לא זוכר, האמת, מי השרים, פנו אלי במליאה אבל העליתי את זה לדיון בעקבות בקשה שלהם.

דוד ביטן: עכשיו, אני - -

מרב מיכאלי: מה הם רוצים?

מרב מיכאלי: הם רוצים עוד כסף?

דוד ביטן: הם רוצים להעלות את הסכום כיון שהם טוענים שגם הם חברי כנסת - -

מרב מיכאלי: אבל כחברי כנסת יש להם את מה שיש לכל ח"כ, לא?

דוד ביטן: לא, אין להם.

דוד ביטן: יש להם 50%.

דוד ביטן: לפי החלטה קודמת שלנו לפי המלצות הוועדה הציבורית, יש להם 35,000 שקל ולנו יש 93,000 שקל.

דוד ביטן: מה שהם אומרים - -

מרב מיכאלי: כן, אבל יש להם מהמשרד.

דוד ביטן: רגע, אז אני אסביר.

דוד ביטן: את רוצה להתייחס לזה אחר כך - תני לי קודם כל להסביר את הבעיה: הם אומרים שכל מה שקשור לפעילות, כנסים, דואר - -

<חיים אבידור: דואר יש להם כמו חבר כנסת, הוסיפו להם כמו חבר כנסת.

דוד ביטן: אבל עכשיו הכל מאוחד, מה זה משנה?

דוד ביטן: תכף אנחנו נתייחס.

אלעזר שטרן: אתה שמעת שהמפכ"ל החליט לא לדון בתלונות אנונימיות.

אלעזר שטרן: - -

דוד ביטן: נכון, זהו לא תלונה, זו בקשה.

אלעזר שטרן: אז למה צריך לדון בבקשה אנונימית?

דוד ביטן: הם פנו אלי, אני יו"ר ועדת הכנסת, זה לא עניין אנונימי.

דוד ביטן: אני פשוט שכחתי מי פנה, ככה הייתי אומר את זה אבל לא משנה.

דוד ביטן: פונים אלי הרבה פעמים במליאה ולא תמיד אני זוכר ורושם אבל לא משנה.

אחמד טיבי: מרב בן ארי פנתה אליך.

דוד ביטן: הבעיה היא נכונה ואמתית ולכן ביקשתי לבדוק את זה.

יואל חסון: הסוגיה מבחינת השרים – יש לשרים היום כמה?

יואל חסון: 35,000 שקל?

דוד ביטן: אני רוצה להסביר.

דוד ביטן: אתם כל כך מתלהבים מהרעיון אז אני אסביר: המצב הוא כזה – אנחנו, בפעם האחרונה, על פי המלצת הוועדה הציבורית, אנחנו לא כל כך התייחסנו לזה כי בזמנו הבאנו את הנושא של איחוד תקציבים והקטנו מהתקציב הקודם 22%.

דוד ביטן: אנחנו רצינו להקטין 15, הוועדה הציבורית המליצה על עוד 7% ובסוף זה יצא 93,000.

דוד ביטן: הוועדה הציבורית המליצה, כנראה בגלל העבר בעיקר, שהשרים יקבלו 35,000 נכון?

<ארבל אסטרחן: העלו להם מ-24,500 ל-35,000.

דוד ביטן: עכשיו, ברור שיש דברים שבתחשיבים שעשינו לא מגיע לשרים כמו למשל לשכה שלא מגיע, פלאפון נייד, ציוד משרדי שהם לא צריכים למרות שציוד משרדי שקשור לפעילות פוליטית הם כן צריכים.

דוד ביטן: הם לא יכולים לקחת את זה מהמשרד הממשלתי.

דוד ביטן: לכן, אנחנו נעשה על זה דיון קצר - -

<חיים אבידור: כיבוד, פרסום, יש הרבה דברים שהם לא מקבלים.

דוד ביטן: וכשאנחנו מדברים, אנחנו בעצם מדברים על החלטת ועדת הכנסת שתובא בפני הוועדה הציבורית בתהליך זה.

דוד ביטן: זה לא סוף פסוק, ונצטרך גם להתגבש מולם, והם צריכים להתגבש מולנו.

דוד ביטן: את יכולה להסביר קצת?

דוד ביטן: אחר כך אתן לכם להתייחס.

דוד ביטן: ציוד משרדי, למרות שציוד משרדי שקשור לפעילות פוליטית הם כן צריכים.

דוד ביטן: הם לא יכולים לקחת את זה מהמשרד הממשלתי.

דוד ביטן: לכן נעשה על זה דיון קצר, וכשאנחנו מדברים אנחנו מדברים על הצעת ועדת כנסת שתובא בפני הוועדה ציבורית.

דוד ביטן: זה לא סוף פסוק, זה צריך להתגבש מולם והם צריכים להתגבש מולנו.

דוד ביטן: את יכולה להסביר קצת?

דוד ביטן: אחר כך אני אתן לכם להתייחס.

דוד ביטן: הם טוענים: אנחנו חברי כנסת, אנחנו צריכים פעילות כללית ופוליטית, אנחנו לא יכולים לעשות את זה במסגרת המשרד, לא מאפשרים לנו, התקציב הוא בעייתי.

דוד ביטן: יכול להיות שעכשיו המשרד גם יותר מגביל אותם, משרדי הממשלה יותר מגבילים מבחינת הנהלים והם לא יכולים לזוז.

דוד ביטן: גם זאת אופציה.

<ארבל אסטרחן: כשקבעו את התקציב לקשר עם הציבור התלבטו האם בכלל הכנסת צריכה לתת לשרים תקציב כל שהוא מתקציבה כי הם לא מקבלים הרי שום דבר מהכנסת.

<ארבל אסטרחן: השכר שלהם מהממשלה, הרכב שלהם, העוזרים שלהם, הם מתנתקים מהכנסת אבל המחשבה היתה שבכל זאת יש פעילות פוליטית, ציבורית, שהמשרד לא יכול לממן ולכן, יש היגיון בלתת להם איזה שהוא תקציב - -

יואל חסון: כמו מה?

יואל חסון: איזה סוג פעילות?

<ארבל אסטרחן: למשל, אם הוא רוצה לעשות כנס פוליטי.

<ארבל אסטרחן: הוא רוצה לשלוח - -

דוד ביטן: כנס.

דוד ביטן: כנס היום עולה עשרים ומשהו אלף שקל, דרך אגב.

דוד ביטן: כנס אחד.

יואל חסון: נגיד עניין הדואר – אין להם מהמשרד דואר?

דוד ביטן: לא, אסור להם.

<ארבל אסטרחן: לא לפעילות פוליטית.

<ארבל אסטרחן: נגיד הם רוצים לשלוח "שנות טובות" או דברים כאלה.

<ארבל אסטרחן: אם רוצים לעשות אתר לא של המשרד, אתר של חבר הכנסת - -

דוד ביטן: גם הוא לא יכול.

דוד ביטן: הוא יכול אבל יש לו תקציב נמוך לעניין.

דוד ביטן: תשאל את מרב כמה היא מוציאה על אינטרנט ופייסבוק.

<ארבל אסטרחן: ולכן, בחוק הכנסת עצמו - -

יואל חסון: אנחנו בעד יהודים, צוקרברג.

דוד ביטן: היא, יש לה מניות בפייסבוק נראה לי.

דוד ביטן: שלי יחימוביץ בכלל עברה אותה בגדול, עקפה אותה בסיבוב אני קורא לזה.

דוד ביטן: איך נתת לזה לקרות?

דוד ביטן: איך?

דוד ביטן: תסבירי לי?

מרב מיכאלי: לא התרעת בזמן.

מרב מיכאלי: הכל בסדר חברים, אני מודה על הדאגה.

דוד ביטן: הם עשו איחוד תקציבים בפייסבוק, היא ושלי יחימוביץ.

דוד ביטן: עושים את זה במשותף.

<ארבל אסטרחן: ולכן, בחוק עצמו נקבע שכל הוראות הפרק שעוסק בשכר חברי הכנסת, כתוב שהם לא יחולו על ראש הממשלה, שרים וסגני שרים ואולם רשאית ועדת הכנסת להחליט פי המלצה של הוועדה הציבורית על תשלומים אחרים שישולמו לנושאי המשרה האמורים לכיסוי הוצאותיהם המיוחדות, הכרוכות במילוי תפקידם כחברי כנסת או תפקידם הציבורי.

<ארבל אסטרחן: זאת ההגדרה.

<ארבל אסטרחן: נקבע גם שזה יחול אחרי שנקבע החוק הנורבגי, נקבע גם שזה יחול על סגנים ושרי שרים - -

מרב מיכאלי: אדוני סליחה, בא, היועצת המשפטית מדברת - -

דוד ביטן: לא, יש לנו פה נציגה צעירה שמלווה את חבר הכנסת טיבי.

אחמד טיבי: זאת יובל, היא מתיכון "דרסקי" בעכו.

אחמד טיבי: יש היום "הפרלמנט הצעיר", והיא מלווה אותי כל היום.

מירב בן ארי: יום "הכנסת הצעירה".

דוד ביטן: אני רק מקווה שלא תאמצי את הדעות של טיבי, את יודעת.

דוד ביטן: רק תלווי אותי.

אכרם חסון: וגם סמי, תלמיד דרוזי שנמצא כאן, מהתלמידים המצטיינים, גם מלווה אותי.

מכלוף מיקי זוהר: רגע, אני גם יכול לעדכן - יש לי פה גם תלמיד.

<ארבל אסטרחן: אז אני אחזור על מה שאמרתי: חוק הכנסת, שעוסק בתנאי השכר והתשלומים האחרים לחברי הכנסת וקובע את ההוראות על הוועדה הציבורית וכולי, קובע שאותו פרק בחוק לא יחול על ראש הממשלה, שרים וסגני שרים, ואז כתוב: ואולם רשאית ועדת הכנסת להחליט לפי הוראות פרק זה על תשלומים אחרים שישולמו לנושאי המשרד האמורים לכיסוי הוצאותיהם המיוחדות הכרוכות במילוי תפקידם כחברי הכנסת או תפקידם הציבורי.

<ארבל אסטרחן: זה מה שאמורים שרים וסגני שרים לקבל, וכשתוקן החוק הנורבגי הוספה פה הוראה שזה יחול גם על שר או סגן שר שיתפטר בגלל החוק הנורבגי.

<ארבל אסטרחן: מכוח הסעיף הזה נקבע בהחלטת שכר חברי הכנסת ששרים וסגני שרים שהם חברי כנסת או מי שהחברות שלו פקעה בשל החוק הנורבגי, יהיו זכאים לתקציב שנתי של 34,500 שקלים חדשים.

<ארבל אסטרחן: הסכום הזה נקבע בדצמבר האחרות על ידכם, לפי המלצה של הוועדה הציבורית כאשר העלו את התקציב של חברי הכנסת.

מרב מיכאלי: ומה קרה מאז?

<ארבל אסטרחן: לא קרה כלום.

<ארבל אסטרחן: והרעיון היה באמת שצריך לאפשר עניינים שקשורים לכהונה שלהם כח"כים או לפעילות הציבורית אבל לא את מכלול הפעילות שיש לחבר כנסת, כי חבר כנסת, כל התקציב שלו נובע אך ורק מזה, החל מציוד ולשכה.

דוד ביטן: תודה רבה.

דוד ביטן: מי רוצה להתייחס?

דוד ביטן: מי ראשון?

<קריאה: מרב.

מרב מיכאלי: אני לא ראשונה.

דוד ביטן: ראש סיעת המחנ"צ – נותן לה יתרון.

מרב מיכאלי: אני לא רוצה ראשונה.

מרב מיכאלי: אני רוצה אחרונה.

דוד ביטן: אז מי ראשון?

דוד ביטן: בבקשה, תתחיל.

אלעזר שטרן: אני אומר את האמת - אני מרגיש לא נוח שאנחנו מדברים בבקשה אנונימית כזאת.

דוד ביטן: זה לא אנונימית.

דוד ביטן: פנו שרים ואני מעלה את זה לדיון.

מרב מיכאלי: שיבואו לייצג את עצמם.

אלעזר שטרן: אתה מעלה לדיון, אתה אפילו לא מעלה את זה בשם מישהו.

דוד ביטן: אני מעלה את זה בשם הכנסת.

דוד ביטן: היתה פניה, השרים הם חברי כנסת, אני לא חייב תמיד להגיד מי פנה אלי.

דוד ביטן: זה עולה על סדר היום, תתייחסו לזה כפי שזה.

אלעזר שטרן: אני, החשש שלי, אני אומר את האמת - -

דוד ביטן: אם צודקים, צודקים ואם לא אז לא.

אלעזר שטרן: תן לי אני אגיד לך משהו:

אלעזר שטרן: אני לא חושב שזה סתם שהם לא פנו ככה בצורה מסודרת, אני חושב שיכול להיות שהם מתביישים להגיד שהם רוצים עוד כסף עם כל הבמות שיש להם, שאין לחברי כנסת.

אלעזר שטרן: עם כל ההוצאות שיש להם, שאין לחברי כנסת.

אלעזר שטרן: עם כל החשיפה שיש להם, שאין לחברי כנסת.

אלעזר שטרן: זה סוג שאני לא מצליח להבין את זה.

אלעזר שטרן: אני כן מצליח להבין למה הם פונים בצורה כזאת.

אלעזר שטרן: אני חושב שעוד מעט אנחנו נראה פה שגם נושא של הצעות, יש הבדל – אפילו מישהו שהוא חבר כנסת מהקואליציה ולא מהקואליציה, בגלל היכולות לתפקד.

אלעזר שטרן: על אחת כמה וכמה ששר, עם כל המעטפות שיש לו, עם כל הכנסים שהוא יכול לארגן, עם כל הקשר שהוא יכול לעשות עם הציבור - הרי אתה יודע כמה שר יכול ליצור ואיזה מוטיבציה יש לציבור להיות בקשר עם שר, להבדיל מחבר כנסת.

דוד ביטן: אבל עדין אנחנו מדברים על כנס פוליטי למשל.

דוד ביטן: ..

אלעזר שטרן: כנס, אוקי.

אלעזר שטרן: יכול להיות שחסר לו.

אלעזר שטרן: אולי שלכל חבר כנסת יהיה איזה 10 מיליון בשנה שהוא יכול לעזור בצורה מסודרת - -

דוד ביטן: למה?

דוד ביטן: לשר יש לו 10 מילון שהוא יכול לעזור?

אלעזר שטרן: יש לו הרבה יותר.

דוד ביטן: זה כספים מיועדים.

דוד ביטן: אם שר בונה כביש?

דוד ביטן: אז מה - -

אלעזר שטרן: יש לו כספים קואליציוניים, שמעת על זה?

דוד ביטן: אין דבר כזה.

אלעזר שטרן: נכון, אוקי.

אלעזר שטרן: אתה מסתכל אלי בעיניים?

דוד ביטן: אין דבר כזה שהוא יכול לחלק איך שהוא רוצה, אני מאד מצטער.

דוד ביטן: זה שנותנים כספים למשפחות ברוכות ילדים נגד, אז מה, זה כסף אישי שהוא מחלק?

דוד ביטן: זה לפי קריטריונים ועובר מבחינת הייעוץ המשפטי ומבחינת החוק.

אלעזר שטרן: אני לא אמרתי שלא.

דוד ביטן: מה שאני מבקש מכם, בואו נתייחס עניינית לעניין ולא - -

אלעזר שטרן: אני לא רוצה לקחת אותך למקומות של האם קוראים לזה כספים קואליציוניים או האם מתנהגים עם זה כמו כספים קואליציוניים, בסדר?

אלעזר שטרן: אתה יודע שמתנהגים עם זה כמו כספים קואליציוניים רק קוראים לזה אחרת.

אלעזר שטרן: מה אני רוצה להגיד לך?

אלעזר שטרן: שהכספים שיש להם ליצור את אותו דבר שחבר כנסת רגיל צריך לעשות את אותם כנסים שאתה רוצה שהם יעשו, יש להם דרכים אחרות.

דוד ביטן: לעקוף את החוק?

דוד ביטן: להפר את החוק?

דוד ביטן: מה?

דוד ביטן: תסביר לי, אני רוצה להבין.

דוד ביטן: מהן הדרכים העקיפות?

אלעזר שטרן: תגיד, הסתובבת פעם בשטח?

דוד ביטן: כן.

דוד ביטן: אנחנו מסתובבים הרבה בשטח.

אלעזר שטרן: אני יודע, אני בכוונה שאלתי את זה.

אלעזר שטרן: כמה אנשים ירצו להיפגש אתך אם תבוא עם שר וכמה אנשים ירצו להיפגש אתך אם תבוא בלי שר או כמה אנשים ירצו להיפגש עם שר וכמה אתך?

אלעזר שטרן: כמה חברי כנסת ירצו להיפגש אתך אם אתה שר, וכמה חברי כנסת ירצו להיפגש אתך אם אתה לא שר?

אלעזר שטרן: מה אני רוצה לומר לך?

אלעזר שטרן: שהאקוויוולנט למה יכול לעשות עוד 30,000 שקל, יש להם כוח פי אלף יותר גדול עם מה הם יכולים לעשות התפקיד, המעמד, הכוח שיש לשר.

אלעזר שטרן: ולכן, זה נראה לי קצת עצוב.

אלעזר שטרן: ברור לי למה אף אחד מהם לא כתב לך מכתב שהוא צריך, כמו שאני הייתי פונה אליך, דרך אגב.

אלעזר שטרן: אני הייתי פונה אליך בכתב, ולכן אני חושב שהדיון הזה, אין לו מקום.

אלעזר שטרן: אין לנו כלים להשוות.

דוד ביטן: תודה.

דוד ביטן: חבר הכנסת טיבי, בבקשה.

אחמד טיבי: תודה אדוני היושב ראש.

אחמד טיבי: בכל שנה האתרים והעיתונים מפרסמים רשימת "הבזבזנים".

אחמד טיבי: מה זה מי שמבזבז כסף מחברי הכנסת?

אחמד טיבי: זה מי שמנצל את התקרה של קשר עם הציבור.

אחמד טיבי: לא מעל התקרה המורשית - -

דוד ביטן: להיפך, זה לא בזבוז, זה פעילות.

אחמד טיבי: כמה זה, חיים?

אחמד טיבי: כמה זה מקסימום?

<חיים אבידור: 93,700.

אחמד טיבי: אז יש כאלה שהוציאו 80, אז אומרים הבזבזן ביותר.

אחמד טיבי: זו התקשורת.

אחמד טיבי: ואז, השרים מתחילים להתגאות אפס, אפס, אפס, אנחנו לא בזבזנים, וגם התקשורת - אני מקווה שכל התקשורת פה לא תיעלב, גם התקשורת מתחילה לחלק להם ציונים שהם לא מוציאים כסף.

אחמד טיבי: מסתבר שהם לא צריכים לפי המשבצת הזאת של אפס, אדוני היושב ראש.

אחמד טיבי: לכן, נשאלת השאלה האם יש שר ספציפי שביקש?

אחמד טיבי: עכשיו, סביר להניח שאני יודע מאיזו מפלגה הוא, סביר להניח כי הוא לא מכולנו - -

דוד ביטן: זה בטוח לא ממך.

מירב בן ארי: זה בטוח לא מכולנו.

מירב בן ארי: שניהם על אפס.

אחמד טיבי: - - א.

אחמד טיבי: אני רוצה לומר בצורה גורפת, הוא לא מרשימה המשותפת מסיבות ידועות.

אחמד טיבי: אין שרים ברשימה המשותפת.

אחמד טיבי: בשלב זה אין שרים.

דוד ביטן: ב-2015 הם לא היו שרים, היו שרים בדיוק חודשיים.

דוד ביטן: כמה הם היו?

אחמד טיבי: אתה מכיר את הסיפור של הריבון?

אחמד טיבי: אדוני היושב ראש, אני רוצה להמשיך כדי למקד את העניין הרב שיש גם בזהותו של המציע.

אחמד טיבי: זה לא שר מכולנו.

אחמד טיבי: האם את מאשרת, מירב?

מירב בן ארי: אני מאשרת.

אחמד טיבי: סליחה, אכרם הוא ממלא מקום יו"ר הסיעה.

אחמד טיבי: אכרם אתה מאשר?

אכרם חסון: מאשר.

אחמד טיבי: הוא לא מכולנו.

דוד ביטן: רגע, חכה.

דוד ביטן: אני רוצה לאתגר אותך.

דוד ביטן: תבין דבר אחד: יושב ראש מפלגה, לא משנה ליכוד, כולנו וכולי, את הכנסים הוא עושה מתקציב המפלגה.

דוד ביטן: הוא יכול לעשות כמה שהוא רוצה כמעט, כולל יש עתיד, כולל כולם.

דוד ביטן: לעומת זאת, חבר כנסת או שר לא יכול לעשות.

אלעזר שטרן: למה לא? הוא יכול.

דוד ביטן: כי זה לא הולך ככה.

מירב בן ארי: לפי התיאוריה שלך אף אחד לא יבוא.

דוד ביטן: שהיא אומרת לי ששר האוצר יש לו אפס, את כל הכסף הוא הוציא, אם יש לו כנס, הוא מוציא מתקציב כולנו, שהוא גם תקציב שהוא מקבל מהכנסת.

דוד ביטן: הוא לא מתקבל מגורם אחר.

דוד ביטן: 80,000 שקל משלמים כל חודש על כל חבר כנסת.

אחמד טיבי: חבר הכנסת מוזס, אתה נציג יהדות התורה כאן.

אחמד טיבי: האם השר ליצמן פנה ליושב ראש בבקשה להעלות את ההוצאות של השר?

מנחם אליעזר מוזס: אני אברר את זה בישיבת הסיעה בראשותי אחה"צ.

אחמד טיבי: תגיד, עם תשובה כזאת יסלקו אותך מהסיעה.

אחמד טיבי: תגיד שלא כי זה לא.

אחמד טיבי: אני יודע שליצמן לא מבקש.

אחמד טיבי: אתה חבר כנסת מאתמול, מוזס?

מירב בן ארי: הוא פועל בשיטת האלימינציה.

מירב בן ארי: הוא אומר - - -

אחמד טיבי: מי נשאר?

אחמד טיבי: נמסר לי כעת על ידי מישהו מש"ס שגם הם לא.

אחמד טיבי: אז נשארנו עם הליכוד.

אחמד טיבי: אני מבקש ממך, אדוני היושב ראש, לגלות האם זה שר או שרה מהליכוד.

דוד ביטן: האמת?

דוד ביטן: כל מה שאני עושה זה כי אני אתה להיות שר אז אני רוצה להעלות לך את התקציב.

אחמד טיבי: אני פחות מראש ממשלה לא מוכן, וגם אז לא אבקש.

אחמד טיבי: האמת היא שהבקשה הזאת היא בקשה מוזרה.

אחמד טיבי: תודה.

דוד ביטן: אוקי.

דוד ביטן: אני לא ראיתי אותך לא נלחם להגדיל את תקציב לח"כים.

אחמד טיבי: אני אומר שיש יותר הצדקה לקשר הזה עם הציבור לחברי הכנסת מאשר לשרים.

אחמד טיבי: תענה בבקשה: כמה יועצים ועוזרים יש לכל שר?

דוד ביטן: זה לא רלוונטי.

אחמד טיבי: אני רוצה לשאול.

אחמד טיבי: כמה?

אלעזר שטרן: אני לא הבנתי למה העלית.

אחמד טיבי: את האמצעים האלה, את הכלים האלה אין לחבר כנסת.

אלעזר שטרן: רק בשביל ההופעה של טיבי זה היה שווה הרעיון הזה.

דוד ביטן: איך הוא לאט לאט מוריד מפלגות ונשאר רק עם מפלגה אחת.

דוד ביטן: בבקשה.

דוד ביטן: אני רואה שהאופוזיציה פעילה היום ברמה מיוחדת.

יואל חסון: הדיון הזה נראה קצת משעשע אבל בעיני דווקא יש בו משהו רציני, שחושף את העיוות שיש בין הרשויות ואת הבלבול - -

דוד ביטן: כן, אני גם מסכים אתך.

יואל חסון: - - שאנחנו חיים בתוכו.

יואל חסון: הבעיה העיקרית, אדוני, היא זה ששרים הם חברי כנסת.

יואל חסון: שר במדינת ישראל לא צריך להיות חבר כנסת.

יואל חסון: צריך שתהיה הרפדה ברורה בין הרשויות, זו דעתי, ואני מחזיק בה שנים רבות.

יואל חסון: אני מצטער שזה לא קורה, ואני מקווה שזה יקרה.

יואל חסון: דבר שני, מוזר לי.

יואל חסון: אני לא זוכר שדנו אי פעם בהצעה שהיא סוג של הצעה אנונימית.

יואל חסון: אמנם היא באה מטעם היושב ראש אבל אף שר לא פנה, לא כתב, לא הצדיק, לא פירט, לא הסביר.

יואל חסון: אני לא הייתי עדין שר, אדוני, אני לא יודע באמת מה הבעיות ששרים סובלים מהם או לא סובלים מהם - -

דוד ביטן: אין פה משהו מיוחד שצריך לעשות דיון מיוחד.

דוד ביטן: הדברים ברורים.

יואל חסון: - - בתחום הקשר עם הציבור.

יואל חסון: אז הייתי רוצה להבין יותר וללמוד יותר ולכן, קשה לי להתייחס אפילו ברצינות לבקשה הזאת.

יואל חסון: ודבר נוסף, אדוני, תראה: שר בממשלה הוא שר בממשלה.

יואל חסון: אמרה היועצת המשפטית שהשר, למעשה, אין לו שום התקשרות כספית עם הכנסת מלבד באמת אותו תקציב קטן שאגב, אני גם אותו הייתי מוריד.

יואל חסון: אני מציע בכלל, אדוני, שהממשלה – לממשלה יש את הסמכות והיכולות לקבל החלטה על מתן תקציב לשרי הממשלה.

יואל חסון: שרי ממשלה הם פוליטיקאים לרוב, וזה בסדר והגיוני שיהיה להם אפשרות לקשר עם הציבור, רק שהקשר עם הציבור הזה בכלל לדעתי צריך לבוא מהממשלה ולא לבוא מהכנסת בכלל.

דוד ביטן: אבל הם חברי כנסת, אתה יודע את זה.

יואל חסון: בסדר גמור, אבל הם שרי ממשלה.

יואל חסון: הם לא מקבלים שכר מהכנסת, הם לא מקבלים - -

דוד ביטן: רבותי, אני חשבתי שהדיון הזה יהיה דיון ענייני ולא דיון פוליטי.

יואל חסון: לא, למה פוליטי?

מרב מיכאלי: הוא מאד ענייני.

דוד ביטן: אני רק מזכיר לכל חברי הכנסת שביקשו שאת העלאת השכר של הח"כים, אנחנו נבטל אותה אבל כשאני עשיתי חוק או חוקקנו חוק שאושר בכנסת שכל חבר כנסת יכול לוותר, אז רק 30 ויתרו מתוך 90.

דוד ביטן: אז בואו נשים את הדברים בפרופורציה הנכונה.

דוד ביטן: השרים הם חברי כנסת לכל דבר ועניין.

דוד ביטן: יש להם פעילות פוליטית וקשר עם הציבור ללא קשר לזה שהם שרים.

דוד ביטן: זה שהם שרים, יש להם יתרון, אני לא אומר שלא אבל יחד עם זה, היתרון הזה לא קשור - לפעמים הם לא יכולים להצטרף לכנס.

דוד ביטן: לפעמים הם צריכים לעשות את הכנס בעצמם.

דוד ביטן: כנס היום לא עולה פחות מ-25,000 שקל.

דוד ביטן: הם צריכים להוציא חוברת לציבור, היא גם עולה.

דוד ביטן: הוא יגיד לכם כמה היא עולה להדפיס, לשלוח וכולי.

דוד ביטן: צריכים אתר פייסבוק, הם צריכים כמו כל חבר כנסת.

דוד ביטן: למה הבאתי את זה?

דוד ביטן: אני לא רוצה שהשרים ינצלו את המושבים של הממשלה כדי לעשות פעילות פוליטית.

דוד ביטן: אני רוצה לתת להם, כמו כל חבר כנסת, את האפשרויות לעשות את זה בצורה מסודרת וזה לא תקציב גדול.

דוד ביטן: אין הרבה שרים.

דוד ביטן: כמה זה, 20 בערך?

מרב מיכאלי: 24.

דוד ביטן: בעניין העקרוני אני מעדיף שהשרים יקבלו תקציב ויעשו פעילות.

דוד ביטן: יש בעיה, ואני אומר את זה במפורש, וזה כולל את כל המפלגות ולא רק את הליכוד.

דוד ביטן: יש בעיה אמתית שאנחנו צריכים לדון בה.

דוד ביטן: המדינה מעבירה למפלגות 80,000 שקל לחודש על כל חבר כנסת לפעילות מפלגתית.

דוד ביטן: הכסף הזה הולך למפלגה, הוא לא יורד לפעילות של הח"כים, הוא לא יורד לשום דבר, הוא רק מבוזבז במערכת בחירות.

דוד ביטן: כולם נשארים עם חובות ומשלמים עם זה את החובות.

דוד ביטן: אני חושב שהגיע הזמן שנעשה בזה רביזיה, שחלק מהכסף הזה יבוא לפעילות ציבורית של הח"כים כי הם מקבלים את זה בגלל מספר ח"כים, ואז אנחנו לא צריכים בכלל את התקציב הזה של קשר עם הציבור בכלל.

דוד ביטן: איפה ה-80,000 שקל שמועברים לכל מפלגה על כל חבר כנסת?

דוד ביטן: לכולנו ולכל מי שמנצל את זה לפעילות בדרך כלל זה ראש המפלגה.

דוד ביטן: בטח שכחלון יהיה אפס כי כשהוא עושה כנס, הוא מוציא את זה מהמפלגה.

דוד ביטן: לפיד, כשהוא עושה כנס, הוא מוציא את זה מהמפלגה.

דוד ביטן: חברי כנסת אחרים לא יכולים לקבל מכיוון שתמיד יש, וגם שרים, כיוון שתמיד יש חובות מהבחירות.

דוד ביטן: אנחנו מכירים – דרך אגב, יש לי רעיון מאד ראדיקלי בעניין הזה אבל לא אכניס את זה עכשיו כי כל המפלגות, כל ראשי המפלגות יעמדו פה כמגננה - -

מנחם אליעזר מוזס: אני מודיע לך שאני הראשון שתומך בך.

דוד ביטן: - - אני לא רואה מצב ש-80,000 שקל בחודש על כל ח"כ – זה בסדר גמור כי זה טוב למפלגות, לבחירות וכולי אבל לתת לשרים אפשרות לפעילות אמתית כמו חברי כנסת, זה לא בסדר.

דוד ביטן: זה כבר אתם משתמשים.

דוד ביטן: מה אתם רוצים?

דוד ביטן: שהם ישתמשו בכסף של המשרד כדי לעשות פעילות פוליטית.

דוד ביטן: זה מה שאתם רוצים?

דוד ביטן: אז אני לא בעד.

אלעזר שטרן: דוד, תשמע משהו - -

דוד ביטן: אז מה זה אנונימי?

דוד ביטן: אז פנו אלי, אני העליתי את זה לדיון.

דוד ביטן: אני לא חייב להגיד מי השרים, מה זה משנה?

דוד ביטן: זה דיון עקרוני.

דוד ביטן: אנונימי.

אלעזר שטרן: אני אתן לך דוגמה: ישבתי במסעדה - -

יואב קיש: אמת לאמיתה.

דוד ביטן: תגיד לי, כשלפיד נוסע לחו"ל, הוא הרי טוען:

דוד ביטן: אני שר חוץ מעופף.

דוד ביטן: מאיפה הוא משלם את כל הדברים?

דוד ביטן: מהמפלגה?

אלעזר שטרן: לא, אבל בא נלך לשרים.

דוד ביטן: - - הוא נוסע לחו"ל, מה קורה עם זה?

דוד ביטן: איך הוא מממן את הנסיעות לחו"ל?

דוד ביטן: מטעם המפלגה.

אלעזר שטרן: אז הנה הדוגמה, היא הנותנת.

אלעזר שטרן: דוד, אתה מוכן לשמוע?

אלעזר שטרן: מה ההבדל - -

דוד ביטן: תפסיקו להיות דמגוגים.

אלעזר שטרן: לא, סליחה, לא ענית טוב ואני אגיד לך למה: מה ההבדל בין נגיד שלפיד נוסע כשר חוץ לבין שר - -

יואל חסון: איזה שר חוץ?

יואל חסון: הוא לא שר חוץ.

דוד ביטן: הוא טוען.

יואל חסון: שטרן, זה לא ייאמן שאדם רציני כמוך קורא ללפיד שר חוץ.

יואל חסון: אתה חי בסרט, זה לא ייאמן.

דוד ביטן: תביא לי לישיבה הבאה איך לפיד מממן את הפעילות שלו בחו"ל.

דוד ביטן: תביא לי את זה.

דוד ביטן: הוא משלם את כל הפעילות הזאת מכיסו?

דוד ביטן: לא.

אלעזר שטרן: אתה לא מבין את השאלה.

אלעזר שטרן: וממה שרת המשפטים ושר הביטחון, ממה הם משלמים את זה?

אלעזר שטרן: אתה לא מבין מה אני אומר לך.

יואל חסון: אלעזר שטרן, אתה אדם רציני?

אלעזר שטרן: אני אומר לך בדיוק ההיפך.

אלעזר שטרן: ממה השרים נוסעים לחו"ל?

אלעזר שטרן: זה מה שאני שואל אותך.

דוד ביטן: אני נותן להם נסיעות לחו"ל?

דוד ביטן: לפיד לא שר, איך הוא מממן את הפעילות שלו בחו"ל?

יואל חסון: לא, בטח שהוא שר, הוא אמר לך שהוא שר החוץ.

יואל חסון: הוא שר.

אכרם חסון: חברים, אדוני היושב ראש, בוקר טוב - -

מרב מיכאלי: רציתי שתפסיקו לצעוק.

מרב מיכאלי: ניסיתי לתרום - -

דוד ביטן: לא, תפסיקו להיות דמגוגים על 20,000 שקל לחבר כנסת.

דוד ביטן: שהמפלגות מקבלות 80,000 שקל על כל ח"כ לחודש, גם המחנה הציוני, גם הליכוד, גם כולנו - -

אלעזר שטרן: מה זה קשור?

אלעזר שטרן: זה גם הליכוד מקבל, גם על השרים הוא מקבל.

דוד ביטן: אז מה זה לא קשור?

דוד ביטן: בוודאי שזה קשור, זה לפעילות פוליטית.

דוד ביטן: למה אתה לא מבקש להסיר את זה?

דוד ביטן: למה אתה לא מבקש לבטל את זה?

אלעזר שטרן: אני לא ביקשתי כלום.

אלעזר שטרן: אתה ביקשת.

אלעזר שטרן: אני ביקשתי משהו?

אכרם חסון: חברים, ברשותכם, קודם כל, אני רוצה להודיע שיו"ר הסיעה ביקש ממני להחליף אותו כי נולד לו בן, בשעה טובה, שיהיה במזל-טוב, והאמת שלא ידעתי על סדר היום.

אכרם חסון: למדתי על סדר היום כמה דקות מהמשרד לכאן, לא דיבר אתי אף שר מכולנו ולא ביקש ממני אף אחד אבל דעתי האישית - -

דוד ביטן: אני אומר שאף שר מכולנו לא פנה אלי.

אכרם חסון: בוודאי, אבל לא משנה, אני את דעתי אגיד גם אם היא לא פופולרית, והבקשה הזאת לא פופולרית, מה לעשות.

אכרם חסון: חברים, יותר טוב שהשר יקבל תקציב באמצעות חברי הכנסת באישור הכנסת מאשר יקבל מטיקון או מאיש עסקים ואחר כך יהיה חייב לו ויחזיר לו בהרבה טובות שעולות הרבה כסף למדינה.

אכרם חסון: אני אומר, אני פרסמתי את התלוש שלי בכנסת, במליאה, ביום רביעי.

אכרם חסון: חבר כנסת כמוני מקבל 20,000 שקל נטו, תאמינו לי, אני מקבל - -

יואב קיש: זה יותר מראש הממשלה, מה אתה רוצה.

אכרם חסון: אני מקבל מחצית מעובד בתי הזיקוק או חברת החשמל או נמל, ואני לא מתרגש מזה ולא מצטער על זה שנכנסתי לכאן כדי לשרת את העם.

אכרם חסון: אני הייתי בכנסת ה-18 כאן ולא הוצאתי שקל אחד, לא על כיבוד ולא על כנסים.

אכרם חסון: אנחנו נאשר לשרים, מי שרוצה להוציא, הגיע הזמן שחברי הכנסת, במקום שנעשה פופוליזם וכולם יתקפו אותנו כאילו שאנחנו מקבלים מיליונים, כאילו שחברי הכנסת מושחתים.

אכרם חסון: מה חברי הכנסת מקבלים?

אכרם חסון: שמונה מנכ"לים של הבנקים שווים 120 חברי כנסת.

אכרם חסון: אמרנו את זה ביום רביעי במליאה.

אכרם חסון: שמונה מנכ"לים בבנקים במדינת ישראל מקבלים תקציב כמו 120 חברי כנסת, ואנחנו משרתים ועובדים יום ולילה ולא עושים טובה לאף אחד.

אכרם חסון: אבל ההתקפות של חברי הכנסת על חלק מחברי הכנסת והשרים עשו לנו תדמית שלילית מאד ברחוב הישראלי ולכן, הצעירים לא מאמינים בכנסת ישראל.

אכרם חסון: אז הגיע הזמן להגיד, גם אם הדעה היא לא פופולרית, צריך להגיד את האמת, מה שר ילך לשלם מכספו עבור כנס של 25,000 שקל ואחר כך יבוא וידרוש את זה או יבקש טובה מהדלת המסתובבת מאחד מבעלי אולמות החתונה או מאחד מהקבלנים המקורבים ונתחיל לקרוא מה כותב על זה מבקר המדינה.

אכרם חסון: בשביל מה?

אכרם חסון: מדובר בכסף קטן, מי שרוצה לקחת אותו שייקח אותו וישרת את העם.

אכרם חסון: מי שלא רוצה, שיחזיר אותו.

אכרם חסון: תודה רבה.

דוד ביטן: תודה רבה לך.

דוד ביטן: באמת דברים כדורבנות.

מרב מיכאלי: אדוני, אני מציעה לדחות את הדיון מתי שנקבל איזו שהיא תמונה על מה קורה היום ואיך הסתדרו - -

דוד ביטן: בסדר אבל רציתם להתייחס קודם.

מרב מיכאלי: סליחה, שנקבל אולי תמונה איך הסתדרו השרות והשרים עד היום.

דוד ביטן: אני רוצה רק להסביר, אני אתן לך זכות דיבור.

דוד ביטן: - -

מרב מיכאלי: אני בעיקר רוצה, מזכירת הכנסת - - -

דוד ביטן: אני רוצה להסביר דבר אחד: יש הבדל בין תקציב לבין מימוש התקציב.

דוד ביטן: גם הח"כים לא ממשים את כל התקציב.

דוד ביטן: זו זכותו של ח"כ אם לממש או לא בפעילות שהוא עושה.

דוד ביטן: אנחנו צריכים לתת את האמצעי.

דוד ביטן: המימוש תלוי בכל חבר כנסת וחבר כנסת.

דוד ביטן: מי רוצה לדבר?

דוד ביטן: יוסי יונה.

דוד ביטן: מה, רק האופוזיציה מדברת היום?

יואל חסון: הקואליציה רק באה להצביע וללכת.

דוד ביטן: לא הנה, הם מהקואליציה.

דוד ביטן: למה?

דוד ביטן: אתם, כל דבר אתם מבינים עד תום.

יואל חסון: מבינים לעומק, אדוני, עד תום.

יואל חסון: באופוזיציה יש זמן רב, אפשר ללמוד את החומר, אדוני, יש לנו זמן.

מרב מיכאלי: לא רק שיש לנו זמן, אנחנו רואים לזה חשיבות.

דוד ביטן: בבקשה יוסי.

יוסי יונה: בכל אופן, אדוני היושב ראש, אתה הצעת איזו שהיא הצעה חלופית שבה אתה אומר שיש תקציב מפלגות, ומשם - -

דוד ביטן: לא, אמרתי מה אתם אומרים על זה?

יוסי יונה: אני אומר על זה: בוא תחליף את זה במקום ההצעה הזאת.

דוד ביטן: אני עוד אתייחס לזה, דרך אגב, במועד אחר.

דוד ביטן: זה לא לעניין עכשיו אבל לא ראיתי את המפלגות טוענות נגד הכסף הזה.

דוד ביטן: פתאום זה כסף שהוא בסדר גמור מבחינה ציבורית, אז אני אומר שאם המפלגות מקבלות 80 לחודש ולא ראיתי אתכם מתלוננים על זה, לא בעבודה ולא מכולנו ולא מכל גורם אחר, אז מה אתם מתלוננים שאנחנו רוצים שקיפות ואנחנו רוצים שהשרים יוכלו בעצם, כמו ח"כים, לעשות פעילות פוליטית בלי שהם צריכים לקחת מהמשרד או בלי לקחת תרומות, כפי שחבר הכנסת אכרם אמר.

מרב מיכאלי: אבל אסור להם לקחת תרומות.

מרב מיכאלי: מה זה בלי לקחת תרומות?

מרב מיכאלי: זה אסור לקחת תרומות.

מרב מיכאלי: מה זה הדיבור הזה?

אלעזר שטרן: אתה חושב שמה שחבר הכנסת אכרם חסון אמר זה נכון?

דוד ביטן: לא אמרתי, אמרתי שהוא אמר.

אלעזר שטרן: לא, אתה אמרת לו כל הכבוד על הדברים האלה.

דוד ביטן: כל הכבוד על הדברים, על הפאתוס ועל כל הדברים.

אלעזר שטרן: אוי ואבוי אם הוא צודק.

אלעזר שטרן: אוי ואבוי.

מרב מיכאלי: לא הבנתי אדוני, אתה רוצה לספר לנו משהו על תרומות.

מרב מיכאלי: אתה רוצה לספר לנו משהו על שימוש של זרים בתרומות?

אורלי לוי אבקסיס: כאילו מה, האלטרנטיבה זה שוחד?

דוד ביטן: רגע, את לא מתמודדת פריימריז, שכחתי אבל בפריימריז לוקחים תרומות וזה מטופל על ידי מבקר המדינה.

<חיים אבידור: אבל אסור להם.

<קריאות: - - -

אלעזר שטרן: הוא אמר על שרים שמקבלים שוחד היום.

דוד ביטן: אני יודע, אני עונה לה.

דוד ביטן: לא כל תרומה היא שוחד.

דוד ביטן: יש גם תרומות שמוכרות על ידי - -

אורלי לוי אבקסיס: - - - אבל אז הוא יהיה חייב לבעל האולם.

דוד ביטן: חבר כנסת יוסי יונה זהו, אתה הולך?

דוד ביטן: מי עוד רוצה להתייחס?

מרב מיכאלי: אדוני, אני רוצה להתקדם למכסות.

מרב מיכאלי: אני עוד מעט אצטרך ללכת.

יואל חסון: עוד פעם תהיה נשיאות ב-12 ולא נגיע למכסות אדוני.

דוד ביטן: רבותי, חשב הכנסת, אני מבקש לישיבה הבאה, לא נעשה הצבעה כרגע.

דוד ביטן: לישיבה הבאה תעשה לי הצעה שאני רוצה שתפחית מה-93,000 שקל את ההיבטים של השכירות של הטלפון ודברים מהסוג הזה, של ציוד משרדי וכולי, ותביא לי מה נשאר מבחינת - -

<חיים אבידור: אבל לפי זה נקבע התקציב היום.

דוד ביטן: לא, זה לא נכון.

דוד ביטן: בדקתי, הסתכלתי על הנוסחה וזה לא נכון.

דוד ביטן: הם קבעו את זה באופן כללי 50%.

דוד ביטן: הם לא הסבירו את עצמם ואני קראתי, ולכן גם ביקשתי מארבל שתביא למה בעבר זה היה.

דוד ביטן: לא קיבלתי ממנה עוד את הפרשנות של העבר, אני לא יודע מתי הם החליטו, בתשעים ומשהו, נכון?

אלעזר שטרן: ואפשר להוסיף שאולי הוא יביא לנו עוד דברים?

אלעזר שטרן: על הוצאות המשרד של השרים, מה מותר להם להוציא - -

דוד ביטן: מה הקשר?

דוד ביטן: הוא לא יכול להביא, הוא לא חשב הממשלה.

אלעזר שטרן: לא, אז לא דווקא הוא.

אלעזר שטרן: שיבקש.

<חיים אבידור: אני לא יודע.

דוד ביטן: תעשה לי את ההצעה לישיבה הבאה, תראה לי אותה לפני זה ואז נעשה הצבעה.

דוד ביטן: הנושא הבא.

דוד ביטן: אני חשבתי שתהיו ענייניים אבל טוב, מה אני יכול לעשות?

יואל חסון: היינו מאד ענייניים אבל זו דעתנו.

דוד ביטן: זה הכל המלצה לוועדה.

דוד ביטן: אין ויכוח.

דוד ביטן: הישיבה הבאה זה ביום רביעי.

מרב מיכאלי: אדוני, זה מאד ענייני לבקש לדעת איך זה עובד עד היום - -

דוד ביטן: אז ביקשתי.

מרב מיכאלי: - - לא מבחינת התקציב וכאלה אלא מבחינת מה שהם עושים עד היום.

מרב מיכאלי: זה מאד ענייני.

דוד ביטן: ביקשתי גם מבחינת מימוש וגם מבחינת כל הבחינות.

דוד ביטן: ביקשתי.

מרב מיכאלי: זה מאד ענייני, סליחה.

דוד ביטן: מה זה?

דוד ביטן: הוא יכול להביא להם תוצאות של הממשלה?

מרב מיכאלי: לא, אז בואו נבקש, אפשר לבקש - -

אלעזר שטרן: אתה רוצה - - -

דוד ביטן: אם אתם הייתם ענייניים הייתם באים אלי ושואלים אותי איך יכול להיות, אני קראתי בעיתון, שראש הממשלה את האוטו שהוא נוסע ושמחייבים אותו לנסוע בו, שהוא אוטו מאד יקר, הוא צריך לשלם את זה - -

יואל חסון: אני בעד שהוא לא ישלם את זה.

דוד ביטן: מה זה הדבר הזה, תגיד לי?

דוד ביטן: זה נשמע לך ראוי שהוא יכול לוותר על האוטו?

דוד ביטן: אתה יכול לוותר על האוטו ולהגיד אני לא רוצה אוטו, אני אסע באוטו שלי ואז לא מפחיתי כלום.

דוד ביטן: מה זה הדברים האלה?

דוד ביטן: תגיד לי, למה הגענו?

דוד ביטן: לאיזה מערכת הגענו?

יואל חסון: אגב, הבנתי שאת נשיא המדינה לא מחייבים על האוטו הזה.

דוד ביטן: לא ידעתי.

דוד ביטן: הנה.

דוד ביטן: הוא צריך להיות מחויב על האוטו הזה?

דוד ביטן: זה נשמע לך?

דוד ביטן: מורידים לו 12,000 שקל מהמשכורת.

אלעזר שטרן: אני, לטובת כולנו, לא רציתי להיכנס להוצאות ולהכנסות של ראש הממשלה.

אלעזר שטרן: למה אתה מציע להיכנס לזה?

דוד ביטן: לא משנה, אני מדבר על הפחתה מהמשכורת.

אלעזר שטרן: למה אתה מציע על מה משלמים לו ועל מה לא.

אלעזר שטרן: לא כדאי.

אלעזר שטרן: על האוכל כדאי שהוא ישלם?

אלעזר שטרן: למה אתה נכנס לזה?

יואל חסון: זה באמת מעוות.

דוד ביטן: חברים, מכסות.

דוד ביטן: צחי ביקש נושא לפני זה – בבקשה.

דוד ביטן: מה הנושא?

דוד ביטן: יש לנו ועדה משותפת לוועדת החוקה, חוק ומשפט ולוועדת הפנים והגנת הסביבה ולוועדת המדע וטכנולוגיה לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009.

דוד ביטן: אנחנו רוצים להגדיל את הוועדה הזאת.

דוד ביטן: הוועדה הזאת כוללת חברים מוועדת חוקה - -

יואל חסון: איזו ועדה?

דוד ביטן: אתה רואה?

דוד ביטן: דיברת אתו אז לא שמעת.

דוד ביטן: יש ועדה משותפת שקשורה לפי חוק הכללת אמצעי זיהוי ביומטריים ונתוני זיהוי.

דוד ביטן: הוועדה הזאת משותפת לוועדת החוקה, ועדת הפנים וועדת המדע והטכנולוגיה.

דוד ביטן: מכל ועדה יש ארבעה, ואנחנו רוצים להגדיל את זה לחמישה מכל מוועדה.

דוד ביטן: בבקשה צחי.

צחי הנגבי: הסיבה היא מאד ממלכתית: אנחנו רוצים לחזק את הקואליציה.

צחי הנגבי: אבל למה זה קרה?

צחי הנגבי: כי אני, בוועדת החוץ והביטחון, מיניתי ועדת משנה לשירותים, מודיעין ושבויים ונעדרים, שהרוב זה מהאופוזיציה כי רציתי שיהיו שם אנשים מבינים אז יש שם את יאיר לפיד וליברמן ועפר שלח וציפי לבני ועמר בר לב ועוד אנשים, ויש שם מהקואליציה רק אותי ואת דיכטר ואת מוטי יוגב.

צחי הנגבי: על פי החוק, ועדת המשנה לשירותים היא חלק מהוועדה הביומטרית, שעוסקת בנושא הביטחוני של הנושא הביומטרי, זה ועדת המשנה לשירותים פלוס כל הוועדה המשותפת הזאת.

צחי הנגבי: אז התוצאה המעשית היא שלמעשה, אנחנו חיים עם ועדה שהולכת להתכנס ושיש בה רוב לאופוזיציה - -

דוד ביטן: בגלל איזה שהוא פגם טכני.

צחי הנגבי: לא פגם טכני אלא בגלל שאני, בוועדת החוץ והביטחון, מיניתי ועדת משנה מאד מאד - -

דוד ביטן: זה פגם טכני, מה?

צחי הנגבי: - - אופוזיציונית.

דוד ביטן: ממלכתית.

צחי הנגבי: בקיצור, זאת הסיבה שאני רוצה להגדיל.

צחי הנגבי: זה הכל.

<ארבל אסטרחן: נזכיר שביוני זה כבר יגדל.

דוד ביטן: הגדלנו אבל מה אני יכול לעשות?

דוד ביטן: אמרנו לו שכבר הגדלנו - -

צחי הנגבי: מה שלושת השמות?

צחי הנגבי: רחל עזריה, נורית קורן ו...

צחי הנגבי: מכל ועדה אחד.

דוד ביטן: אנחנו מבקשים מטעם ועדת החוקה את חברת הכנסת נורית קורן, מטעם ועדת הפנים את חברת הכנסת רחל עזריה ומטעם ועדת המדע את חברת הכנסת שרן השכל.

אחמד טיבי: אבל למה רק מהקואליציה?

צחי הנגבי: הסברתי עכשיו.

דוד ביטן: כי אנחנו רוצים לחזק את הקואליציה בוועדה.

אחמד טיבי: את ועדת המשנה הוא רוצה לחזק.

צחי הנגבי: לא, הסברתי.

צחי הנגבי: אני אסביר שוב: יש על פי החוק הביומטרי שתי ועדות שמכונסות ביחד, והן צריכות בקרוב לאשר את בקשת שר הפנים, אריה דרעי, לדחות בתשעה חודשים את תקופת המבחן של העניין הביומטרי.

צחי הנגבי: אנחנו רוצים להגיע לישיבה הזאת של אותה ועדה עם רוב לקואליציה, כמו בכל ועדה.

אלעזר שטרן: אתה צופה עם זה בעיה, צחי?

צחי הנגבי: בעבר היו בעיות, אני לא חושב שהפעם יהיו אבל כשסילבן - -

דוד ביטן: מה המצב מבחינת האופוזיציה, אתם בעד?

אלעזר שטרן: אין עם זה בעיה.

צחי הנגבי: - - לכן, רצינו להגיע למצב כזה שיהיה לנו בסוף רוב של אחד גם אם כל האופוזיציה תהיה נגד.

צחי הנגבי: זאת הסיבה.

אחמד טיבי: צחי, מה ההרכב המקורי?

דוד ביטן: רבותי, תודה.

דוד ביטן: ההרכב המקורי הוא - -

אחמד טיבי: האופוזיציה מיוצגת?

דוד ביטן: יש, יש ייצוג, כן.

דוד ביטן: מה ההרכב המקורי?

דוד ביטן: הנה: מטעם ועדת חוקה – ניסן סלומינסקי, ענת ברקו, יואב בן צור, רויטל סויד.

דוד ביטן: מטעם ועדת הפנים – דוד אמסלם, דני עטר – במקומו זוהיר בהלול, תמר זנדברג, מיקי מכלוף זוהר.

דוד ביטן: מטעם ועדת המדע – אורי מקלב, חיים ילין, יואב קיש, דב חנין.

דוד ביטן: אבל אתה צריך להבין שהיא מצטרפת לוועדת חוקה לכל ההרכב שלה וכולי וכולי.

דוד ביטן: זאת אומרת, זו לא ועדה שעומדת בפני עצמה.

דוד ביטן: כדי לקבל החלטה מצטרפות עוד ועדות ולכן, יש ייצוג מלא לאופוזיציה, אין בעיה.

דוד ביטן: אתה מבין?

דוד ביטן: מי בעד ההצעה של יו"ר הקואליציה?

דוד ביטן: מי נגד?

דוד ביטן: מי נמנע?

דוד ביטן: בעד – הרוב

דוד ביטן: נמנעים – 1

דוד ביטן: אושר.

דוד ביטן: אחמד טיבי נמנע.

דוד ביטן: עכשיו אנחנו עוברים לנושא של המכסות:

דוד ביטן: אז אני רוצה קודם כל להסביר שיש לנו הצעה שהיתה גם בשנה שעברה, שאישרו אותה באופן - -

ירדנה מלר-הורוביץ: לא, בשנה שעברה לא הוגשה ההצעה אבל עבדנו לפי איך שכבר שנים רבות זה נוהג.

דוד ביטן: אז עבדתם לפי מה שהיה לפני שנתיים.

דוד ביטן: עלי לא מקובלת ההצעה הזאת, אני אומר את זה במפורש - -

מרב מיכאלי: איזו הצעה?

דוד ביטן: מה שהציעה מזכירות הכנסת.

מרב מיכאלי: מדוע?

מרב מיכאלי: אולי המזכירות תפרט את ההצעה שלה קודם?

דוד ביטן: לא, זה מה שהיה כל השנים אבל תסבירי.

מרב מיכאלי: בכל זאת, שהמזכירות תסביר את הרציונל ואת השיטה.

מרב מיכאלי: תודה רבה.

דוד ביטן: אין שום בעיה, מקובל עלי.

ירדנה מלר-הורוביץ: קודם כל בוקר טוב.

ירדנה מלר-הורוביץ: תקנון הכנסת קובע שמכסות להצעות חוק פרטיות והצעות לסדר רגילות ייקבע.

ירדנה מלר-הורוביץ: אני יכולה להגיד שבשנים שלא צלח בידינו להביא לוועדת הכנסת נהגנו ככה, והכנסת פועלת על פי נוהל ועל פי נוהג.

ירדנה מלר-הורוביץ: ההצעה שמוגשת כאן למכסות, יש לה כמה עוגנים: קודם כל, אחד הרעיונות הם שלאופוזיציה יש יותר מכסות מאשר לקואליציה.

ירדנה מלר-הורוביץ: ככה נהגנו כנסות רבות, והרציונל הוא שבכל אופן סיעות הקואליציה היו מיוצגות בממשלה, לממשלה יש אפשרות להעביר חקיקה שלה, חברי הכנסת מהקואליציה, יותר קל להם להגיש הצעות חוק - -

<ארבל אסטרחן: זה גם כתוב בתקנון.

ירדנה מלר-הורוביץ: - - וזה גם כתוב בתקנון.

ירדנה מלר-הורוביץ: נכון.

דוד ביטן: לא, מגיע לאופוזיציה יותר.

ירדנה מלר-הורוביץ: וזה גם מעוגן בתקנון.

ירדנה מלר-הורוביץ: כשאני באה לקבוע מכסה, המכסה היא למושב.

ירדנה מלר-הורוביץ: מושב קרי מאוקטובר עד אוקטובר.

ירדנה מלר-הורוביץ: מתחילת כנס החורף ועד תחילת כנס החורף הבא אחריו.

ירדנה מלר-הורוביץ: לסיעות הקואליציה החישוב הוא להפחית מהמספר הכולל של חברי הקואליציה את מספר השרים וסגני השרים, שהרי הם לא מגישים הצעות חוק פרטיות.

ירדנה מלר-הורוביץ: המודד לחברי הקואליציה, וזה מספרים שאנחנו נוהגים לפיהם שנים, זה עבד אבל כמובן שהפררוגטיבה שלכם לשנות את זה, וזה לפי 6.5 הצעות למושב לחבר קואליציה ו-8.5 הצעות לחבר קואליציה, ואני אפרט: מכיוון שהשנה היתה שנה מעוברת, שנה הרבה יותר ארוכה, זאת אומרת בעוד חודש, אנחנו עכשיו באדר ב', הרי שאנחנו נעבוד 36 שבועות.

ירדנה מלר-הורוביץ: לקחנו את מספר חברי הכנסת בכל סיעה מסיעות הקואליציה, וכמובן שהפחתנו את השרים וסגני השרים, והגענו ל-35 חברי כנסת.

ירדנה מלר-הורוביץ: אנחנו אותו דבר עשינו בסיעות הקואליציה – אתם רואים, כל סיעה שם, המספר כפי שנבחרו לכנסת וזה 59.

ירדנה מלר-הורוביץ: עכשיו, אנחנו פועלים במסגרת השבועית, אני עוברת למסגרת השבועית שאנחנו בדרך כלל סביב 22 הצעות רגילות והצעות חוק.

ירדנה מלר-הורוביץ: ההצעות הרגילות הן במכסה של הצעות החוק ואז אנחנו לוקחים ככה: רואים למשל בליכוד – המכסה למושב, אנחנו לוקחים 14 חברי כנסת כפול 6.5, הגענו ל-91 הצעות שזה מכסה למושב.

ירדנה מלר-הורוביץ: מזה אני גוזרת את השבועי:

ירדנה מלר-הורוביץ: אני לוקחת את ה-91 הצעות, אני מחלקת ל-36 שבועות וקיבלתי תוצאה של 2.52.

ירדנה מלר-הורוביץ: תמיד אנחנו מעגלים, אם זה עובר את ה-50 למעלה.

ירדנה מלר-הורוביץ: זאת אומרת שלליכוד בשבוע יש 3 הצעות במכסה.

ירדנה מלר-הורוביץ: וכך הנוסחה נוהגת לגבי השאר.

ירדנה מלר-הורוביץ: אנחנו לוקחים את סיעות האופוזיציה: לקחנו 24 חברי כנסת מסיעת המחנה הציוני, הכפלתי ב-8.5 שזה המכסה למושב, וקיבלנו 204 הצעות למושב.

ירדנה מלר-הורוביץ: ה-204 חילקתי ל-36 שבועות, הגעתי ל-5.6.

ירדנה מלר-הורוביץ: זאת אומרת, אנחנו מעגלים למעלה - זה 6 הצעות שבועיות.

ירדנה מלר-הורוביץ: וכך נהגנו - הרשימה המשותפת 3, וכולי.

ירדנה מלר-הורוביץ: יש סיעות, שכשאנחנו באים ומחשבים זה שבועי אבל אנחנו רואים את הפריסה ועושים איזון.

ירדנה מלר-הורוביץ: אז יש שבועות שסיעה מסוימת יהיו לה שתי הצעות למרות שכתוב שרק אחת.

ירדנה מלר-הורוביץ: בסיעה אחרת יהיו שתיים למרות שכתוב לה רק שלוש כדי שזה יהיה.

ירדנה מלר-הורוביץ: אני יכולה להגיד לכם שדי נדיר, ויושבת כאן מנהלת הלשכה שלי, שעבדה גם עם קודמי - די נדיר שסיעות ממצות את המכסה אבל לנו זה נותן מסגרת שהיא גם שבועית, ובכל אופן לא לחרוג ממנה ואתם תחליטו.

דוד ביטן: טוב, תודה.

דוד ביטן: אני רוצה להקריא לכם את התקנה מהתקנון - הליכוד בשיטה הזאת מפסיד מכסה של 100 הצעות בשנה.

דוד ביטן: כולנו מפסידים גם כן, יש להם שני שרים.

דוד ביטן: הבית היהודי מפסיד, ש"ס מפסידים - -

מרב מיכאלי: הם לא מפסידים כי השרים שלהם הם לא חברי כנסת, הם לא יכולים להגיש.

דוד ביטן: במדיניות הזאת שנוקטת מזכירות הכנסת, אין לזה שום ביסוס בתקנון.

דוד ביטן: אני כל הזמן שומע ריחושים מהיועצת המשפטית: לא כתוב, אז אתה לא יכול אבל כשכתוב משהו אחר, עושים משהו אחר.

דוד ביטן: אז כן יכולים?

דוד ביטן: אז אין בעיה, איפה אתם, הייעוץ המשפטי?

עודד פורר: אדוני, אז אם כל כך קריטי לכם, אז למה אתם לא מפעילים את החוק הנורבגי בליכוד?

עודד פורר: יהיה לכם עוד חבר כנסת.

דוד ביטן: מה זה קשור לעניין?

מרב מיכאלי: בטח שזה קושר.

מרב מיכאלי: זה קשור כי אתה רוצה לייצר חוסר שוויון בין חברי הכנסת.

דוד ביטן: זה לא משנה בכלל אם אני אעשה עכשיו 20 בחוק נורבגי - -

מרב מיכאלי: בטח שזה משנה.

דוד ביטן: לא, בגלל שיש לי שרים אז לא.

דוד ביטן: אני יכול לדבר, עם כל הכבוד לכם?

דוד ביטן: הרי אנחנו בדיונים פרלמנטריים בכנסת, יש חשיבות למכסות.

דוד ביטן: מה זה הדבר הזה?

דוד ביטן: אני רק מראה לכם את התקנון.

מרב מיכאלי: בטח שיש חשיבות למכסות.

דוד ביטן: התקנון אומר, ואני באמת לא מבין את הייעוץ המשפטי של הוועדה ושל הכנסת, ולא את מזכירות הכנסת:

דוד ביטן: ועדת הכנסת תקבע את מכסת הצעות החוק הפרטיות לדיון מוקדם והצעות לסדר יום.

דוד ביטן: המכסה היא משותפת גם להצעות חוק וגם לזה, אוקי?

דוד ביטן: שכל סיעה רשאי להציע בכל מושב של הכנסת ובכל שבוע בהתאם לגודלן של הסיעות.

דוד ביטן: זאת אומרת שהליכוד 30 מנדטים?

דוד ביטן: הוא זכאי לקבל לפי 30 מנדטים.

דוד ביטן: זה בכלל לא רלוונטי כמה שרים יש לו - -

עודד פורר: זה ממש לא נכון.

דוד ביטן: - - לסיעת כולנו – יש לה 10?

דוד ביטן: אז היא תקבל לפי 10 ולא לפי 8 כי יש לה שני שרים.

עודד פורר: וכמה תקבל הממשלה?

דוד ביטן: מה זה רלוונטי?

דוד ביטן: הלו, עם כל הכבוד, אנחנו ניצחנו בבחירות, אולי שכחת את זה ואני מגלה לך את זה.

דוד ביטן: אתם לא ניצחתם ולכן יש לנו זכויות יתר.

דוד ביטן: מה אני יכול לעשות?

דוד ביטן: יש לנו שרים והם יכולים להגיש הצעות חוק.

עודד פורר: רק אתם תציעו הצעות חוק ורק אתם תציעו הצעות לסדר.

עודד פורר: העברתם את החוק הנורבגי, לא הליכוד ולא הבית היהודי מנצלים את זה - -

מרב מיכאלי: אדוני, בכל הכבוד, באמת.

מרב מיכאלי: אין לך זכויות יתר כי ניצחת בבחירות.

מרב מיכאלי: בגלל שניצחת בבחירות - -

דוד ביטן: מה זה שייך?

דוד ביטן: אבל אנחנו 30 מנדטים?

דוד ביטן: לא, אתם טוענים: יש לכם שרים.

דוד ביטן: ניצחנו בבחירות ויש לנו שרים.

דוד ביטן: מה את רוצה?

דוד ביטן: שאני אתנצל שיש לי שרים?

דוד ביטן: אני רוצה להבין איפה עיגנתם את השינוי הזה בנושא הזה?

דוד ביטן: מה?

דוד ביטן: למה צריכים להפחית את השרים, את יושב ראש הכנסת ואת ראש הממשלה?

דוד ביטן: איפה זה מעוגן בתקנון?

דוד ביטן: זה מעוגן בנוהג?

דוד ביטן: במנהג?

דוד ביטן: אז לא מקובל עלי המנהג הזה.

דוד ביטן: הליכוד לא יפסיד מכסה של 100 הצעות - -

ירדנה מלר-הורוביץ: חבר כנסת ביטן, אני אסביר לך.

דוד ביטן: - - והח"כים של הליכוד צריכים כל פעם להתווכח.

דוד ביטן: מגיע לי עוד 100, ולאגודה מגיע ולכולנו מגיע - -

מרב מיכאלי: אדוני, אפשר לענות לך או שחלק מהפריבילגיות שלך זה רק שאתה מדבר?

מרב מיכאלי: אני מנסה לענות לא לי, אני לא דואגת לי.

מרב מיכאלי: מזכירת הכנסת מנסה לענות לך - -

דוד ביטן: מזכירת הכנסת הסבירה את הכל.

מרב מיכאלי: אבל היא רוצה לענות לשאלה שלך איך זה נקבע.

דוד ביטן: זה הנוהל.

דוד ביטן: הבנו את הנוהל.

דוד ביטן: זה לא המכסה, זה לא המכסה הנכונה כי החוק אומר לפי גודל הסיעה.

מרב מיכאלי: אפשר לקבל תשובה מהיועצת המשפטית או ממזכירת הכנסת?

דוד ביטן: בבקשה.

מרב מיכאלי: לא, אני רוצה קודם לשמוע את מזכירת הכנסת ואת היועצת המשפטית.

דוד ביטן: בסוף היא תתייחס, היא תדבר.

דוד ביטן: בבקשה שטרן, אתה רוצה לדבר?

מרב מיכאלי: זה לא הגיוני שהיא תדבר בסוף?

מרב מיכאלי: על מה אני אעיר?

מרב מיכאלי: אולי היא תגיד שאתה צודק?

דוד ביטן: היא לא אומרת לי שאני צודק, היא אומרת שזה הנוהג, זה מה שהיא אומרת למרות שזה מוכיח לי שאני יכול תמיד, אם לא כתוב בתקנון, אני יכול להחליט מה שאני רוצה לפי השיטה שלה.

דוד ביטן: שנוח זה ככה ושנוח זה ככה.

דוד ביטן: בבקשה.

אלעזר שטרן: אני חושב שיש היגיון כשמפרשים את גודל הסיעה בכנסת - -

דוד ביטן: נכון שלאופוזיציה מגיעה מכסה יותר גדולה.

דוד ביטן: זה נכון.

דוד ביטן: אני לא אומר שלא.

<קריאה: באחד מגיע לנו יותר.

דוד ביטן: אין לכם, על חשבוננו.

דוד ביטן: אתם הרי ניתן לכם על חשבוננו משהו, אל תדאגו.

דוד ביטן: אנחנו תורמים לכולם, כל הזמן.

אלעזר שטרן: אפשר?

אלעזר שטרן: יש היגיון שגודל הפרשנות, אני לא רוצה להיות משפטן - -

דוד ביטן: איזה פרשנות?

דוד ביטן: כתוב במפורש "גודל הסיעה".

אלעזר שטרן: - - לפי גודל הסיעה.

אלעזר שטרן: יש היגיון שגודל הסיעה מתפרש כגודל הסיעה הרלוונטי לצורך הזה.

אלעזר שטרן: וגודל הסיעה הרלוונטי לצורך הזה מנכה את השרים ואת סגני השרים שלא יכולים להגיש - -

אחמד טיבי: אגב, אני מתקן אותך:

אחמד טיבי: השרים מגישים הצעות חקיקה ממשלתיות ללא הגבלה, ללא הגבלה, ללא הגבלה, זה של השרים.

מרב מיכאלי: נכון, מאה אחוז - -

דוד ביטן: זה התפקיד שלהם כשרים - - -

מרב מיכאלי: - - אבל הם הרי לא יכולים להגיש הצעות חוק פרטיות כחברי כנסת אז איזה היגיון יש לספור מכסה שלהם?

דוד ביטן: אנחנו יכולים להגיש מכסה לפי גודל הסיעה.

מרב מיכאלי: אבל זה לא הגיוני.

<קריאות: - - -

דוד ביטן: אם היו רוצים לכתוב שזה לא כולל את השרים, היו צריכים לכתוב את זה.

דוד ביטן: מה הסיפורים האלה?

דוד ביטן: אתם חושבים שאני לא מבין במשפטים?

דוד ביטן: אני קצת מבין במשפטים.

דוד ביטן: היו צריכים לכתוב את זה במפורש ולא כתבו במפורש.

עודד פורר: - - - לפי גודל הסיעה.

דוד ביטן: אני לא מוכן, חבל לכם על הזמן.

יואל חסון: בגלל שהגלגל מתהפך, אדוני - -

דוד ביטן: אני מוכן להתפשר אבל לא מוכן - - -

יואל חסון: - - ואתה עלול למצוא עצמך, אדוני, יום אחד באופוזיציה, אני מציע לך דברים חדשים לא לעשות שלא בהסכמה.

יואל חסון: לא לעשות לא בהסכמה ולא לגייס חברי קואליציה ולא להעביר מכסות בשימוש הרוב שלך והכוח של הקואליציה.

יואל חסון: אדוני, אל תעשה את זה בלי הסכמה.

יואל חסון: זה לא כדאי וזה פגיעה בעבודת הכנסת, פגיעה משמעותית.

דוד ביטן: זה לא פגיעה בעבודת הכנסת.

יואל חסון: אני מזהיר אותך, אדוני, לא לעשות דבר כזה לא בהסכמה.

מרב מיכאלי: אתה מצד אחד רצית לקצץ את מכסת החוקים שהח"כים יכולים להגיש, ומצד שני אתה - -

דוד ביטן: ברור, אם אני אגיע להסכם - - -

מרב מיכאלי: - - רוצה אבל להגיד רק את המכסה של הליכוד.

דוד ביטן: לא, לא רק של הליכוד.

דוד ביטן: אני אגדיל גם את של ש"ס ושל כולנו וגם את אגודה - -

מרב מיכאלי: של כל מי שיושבים בקואליציה שבעצם בפועל יש להם מכסה הרבה יותר גדולה, ושכל מה שבתמיכת ממשלה לא נספר במכסה - -

דוד ביטן: אבל זה לא יישאר כפי שזה.

מרב מיכאלי: אדוני, יש חוסר סבירות מוחלט בין מה שאתה מבקש לעשות - -

עודד פורר: אדוני היושב ראש, אפשר לקבל רשות דיבור אפילו שיש לנו רק שישה מנדטים ולא שלושים.

מרב מיכאלי: אין לכם פריבילגיות.

מרב מיכאלי: אתם לא בשלטון, אין לכם פריבילגיות.

יואל חסון: תן לי לבדוק בנוסחה אם אתה זכאי.

דוד ביטן: היושב ראש שלך אלוף בדיבורים, אני אתן גם לך, אל תדאג.

דוד ביטן: כמה שנים הוא היה שר?

דוד ביטן: לא ראיתי שהוא עשה משהו בשביל העולים מרוסיה.

עודד פורר: אולי תבדוק בדיוק מה קרה בנתוני העולים כשהיינו בממשלה ומה קרה בשנה האחרונה, שצנחו מספרי העולים ב-38%.

עודד פורר: אבל אם תיתן לי לדבר אז אני גם אגיד - -

אלעזר שטרן: אדוני, אני באמצע הסיכום.

דוד ביטן: פתאום אתם דואגים לברית הזוגיות?

דוד ביטן: למה שש שנים שהוא היה, הוא לא הכניס את זה להסכם הקואליציוני?

דוד ביטן: למה הוא לא דאג לזה?

עודד פורר: אז אני אגלה לך שזה היה.

עודד פורר: החוק הזה עבר ואתם ביטלתם את התהליכים האלה כמו שביטלתם את הגיור, וכמו שהתחלתם לגייס מחדש עכשיו, ביטלתם את - - - וכמו שאתם לא דואגים לפנסיה לעולים, על אות בסיס.

דוד ביטן: שטרן, בבקשה.

דוד ביטן: אל תדאג, רשמתי אותך.

יואל חסון: אותי רשמת?

דוד ביטן: אתה, יש לך זכות גבוהה כי אתה חבר ועדה וגם מרב, אתם חברי ועדה ויש לכם זכות.

אלעזר שטרן: אדוני היושב ראש, אני מקווה שגם לזה לא פנה אליך איזה חבר כנסת אנונימי.

דוד ביטן: לא, אני פניתי אל עצמי.

אלעזר שטרן: אוקי, אז אני אגיד לך, כדי שזה לא יהפוך לדפוס כאן.

אלעזר שטרן: אני חושב שאתה צריך לנכות מכל חברי הקואליציה את החוקים שלא נספרים להם כשזה בתמיכת ממשלה, שבתמיכת ממשלה לא נספרים חוקים והצעות חוק - -

דוד ביטן: לכן אמרתי שאני מוכן להוריד משהו.

אלעזר שטרן: לא, לא, לא.

אלעזר שטרן: אם תוסיף את המספרים האלה - -

<ארבל אסטרחן: - - -

דוד ביטן: גם לי יש בתמיכת ממשלה 40.

דוד ביטן: בדקתי את זה, תסלחי לי.

דוד ביטן: ועדת השרים לחקיקה הזאת מאד פלורליסטית.

דוד ביטן: הם אישרו 120 הצעות חוק פרטיות, 40 לאופוזיציה, 80 לקואליציה.

דוד ביטן: אז בואי נשים את הדברים על השולחן.

דוד ביטן: אם זה חל עלינו, זה חל גם עליהם.

אלעזר שטרן: בא נדבר את האמת: היא סיימה לייעץ לך?

דוד ביטן: היא מייעצת לי קבוע.

אלעזר שטרן: אין לי בעיה עם זה רק אני לא רוצה להפריע לייעוץ הזה.

אלעזר שטרן: מה שאני רוצה להגיד לך זה שאני לא יודע על מה את המדבר בגלל שגם כשהיא מאשרת לאופוזיציה – אתה רוצה לעשות הפסקה להתייעצות קואליציונית?

דוד ביטן: כן, בבקשה.

אלעזר שטרן: לא, תעשה הפסקה לייעוץ פה וייעוץ פה.

דוד ביטן: מותר לי להתייעץ.

אלעזר שטרן: אני יודע?

אלעזר שטרן: גם מותר לי לדבר.

יואל חסון: חשבתי אתה עושה דקה דומיה לדמוקרטיה בכנסת.

אלעזר שטרן: למרות שאני מהאופוזיציה, אני לא יכול להשלים משפט.

יואל חסון: מסכן הליכוד, באמת.

יואל חסון: מפלגה מסכנה.

דוד ביטן: בינתיים הדמוקרטיה פועלת נגד הליכוד במקרה הזה.

יואל חסון: אנחנו המסכנים אדוני.

עודד פורר: אדוני, לפי הכנסת הזאת אני חושב שעדיף שהליכוד יגישו כמה שפחות הצעות חקיקה.

אלעזר שטרן: לפי היועץ המשפטי לממשלה - -

אחמד טיבי: אני רוצה לשאול שאלה - -

יואל חסון: הרי אדוני, חברי הליכוד לא נוכחים במליאה בכלל.

יואל חסון: בכל הדיונים אין בכלל נוכחות של הליכוד אז אתם נאבקים עכשיו על - -

דוד ביטן: אני תמיד נוכח.

דוד ביטן: עם כל הכבוד לך, אני כמעט ולא התקזזתי בכנסת הזאת.

דוד ביטן: פעם אחת התקזזתי, רק כשהייתי בחו"ל.

דוד ביטן: אני לא מתקזז, עם כל הכבוד לך.

דוד ביטן: אני לא מתקזז - - -

אחמד טיבי: הליכוד זה לא אתה.

אלעזר שטרן: דוד, אתה שאלת כמה פעמים פה איפה הקואליציה - -

דוד ביטן: בינתיים כולם מתקזזים עם כולם פה, במיוחד ישראל ביתנו.

דוד ביטן: כל היום אתם מתקזזים.

דוד ביטן: מתי אתם נמצאים?

דוד ביטן: מתי יש לכם בכלל זמן לתפקד?

עודד פורר: אז אולי לא ראית בדיוק את המדד, והיית רואה שאנחנו נמצאים הכי הרבה.

דוד ביטן: כן, ראיתי.

דוד ביטן: אתם לא נמצאים אף פעם.

דוד ביטן: מתקזזים כל ערב.

עודד פורר: בוודאי יותר מכם, ואני גם בעד לבטל את כל הפעמים שנתנו קיזוז לליכוד, גם בהקשר של החקיקה שרציתם, אני בעד לבטל את זה.

דוד ביטן: בסדר, בבקשה.

אלעזר שטרן: מה שאני רוצה להגיד, שבאמת זה אותו דיון מהמשפחה הקודמת.

אלעזר שטרן: אני לא יודע מה קרה לך הבוקר.

אלעזר שטרן: אני אגיד לך מה קרה לך הבוקר, שכאילו הקואליציה מסכנה וכאילו לשרים של הקואליציה חסר כסף, ולח"כים חסרים הצעות חוק.

אלעזר שטרן: כאילו נטרלת את כל הכלים שי שלהם, גם בתוך הכנסת ביחס לצרכים שלהם וכאילו זה חסר.

אלעזר שטרן: אני באמת אומר לך, לא רוצה להגיד: אתמול היועץ המשפטי לממשלה, על הצעת חוק של הממשלה שעברה על הנושא של המקוואות אמר לא חוקתי.

אלעזר שטרן: יכול להיות שצריך במקום לפזר להם את המספרים האלה ואת הכמויות להגיד להם להיות יותר אחראיים ולא להעביר חוקים שממילא אחרי זה לא מתממשים.

דוד ביטן: מה זה שייך?

אלעזר שטרן: תכף אני אגיד לך.

אלעזר שטרן: מה זה שייך?

אלעזר שטרן: זה שייך שאני לא רואה שחסר להם חוקים.

אלעזר שטרן: אני מבקש דבר אחד: אם אתה רוצה, כמו שאמרת קודם, תביא לנו בבקשה לפה למי חסר.

אלעזר שטרן: אני רק אומר דבר אחד: אל תפסול את זה שמדברים.

אלעזר שטרן: תסתכל כמה חברי כנסת מהקואליציה יש פה, אין להם זמן בגלל שיש רק 14 ח"כים מהליכוד שהם פעילים באמת, תסתכל כמה יש להם.

אלעזר שטרן: בהצעות החוק הם כן שייכים – אתה אומר שזה לא שייך.

אלעזר שטרן: הרי זה המכפלה של 6.5 - -

דוד ביטן: זה גם הצעות חוק וגם הצעות לסדר ביחד.

אלעזר שטרן: לא משנה, אבל היא שייכת לפי מספר הח"כים שזכותם להגיש.

אלעזר שטרן: עכשיו, על זה אתה צריך ללכת, למי יש את הזכות.

אחמד טיבי: אדוני היושב ראש, א.

אחמד טיבי: אני רוצה לשאול שאלה אינפורמטיבית: האם סיעת הליכוד נצלה את המכסה שלה עד כה?

אחמד טיבי: אנחנו רוצים מספרים.

אחמד טיבי: אני סגן יושב ראש - -

דוד ביטן: ננצל, מה זה.

דוד ביטן: זה לכל המושב, זה לשנה.

אחמד טיבי: האם ניצלה?

אחמד טיבי: אני אומר לך שלפי מה שאני יודע, סיעת הליכוד על חבריה, לא רק על שריה וסגני שריה, חברי הכנסת שלה לא מנצלים את המכסה שיש להם.

אחמד טיבי: כלומר, זה יותר ממה שאתם צריכים.

אחמד טיבי: זה אחד.

דוד ביטן: זה לא נכון.

אחמד טיבי: 2.

אחמד טיבי: אני סגן יושב ראש ואני חבר כנסת ותיק.

אחמד טיבי: - -

דוד ביטן: הורידו אותנו כמה פעמים מהדוכן בגלל העניין הזה.

דוד ביטן: לא יכול להיות שלא - -

אחמד טיבי: אל תגיד "לא נכון".

אחמד טיבי: אני מבקש שמזכירות הכנסת, רונית אמרה לי שהם לא מנצלים - -

<קריאה: מה אני?

<קריאה: אני מרצ.

<קריאה: אני מציע לבדוק את מה שאמרה רונית.

דוד ביטן: אני מבטיח לך שאנחנו ננצל.

דוד ביטן: אז אם כך, אז מה אתה מודאג?

דוד ביטן: אנחנו ניתן ולא ננצל, מה הבעיה?

דוד ביטן: דווקא זה פועל - - -

אחמד טיבי: אני מנהל את ישיבות הכנסת מדי פעם, אדוני היושב ראש.

אחמד טיבי: המחזה הכי מביך בכנסת שיש חצי מגרש ריק בצד שמאל שלי, כשאני מנהל את הישיבה אין חברי כנסת, בעיקר - -

דוד ביטן: זה בגלל שאתם עושים פיליבסטר שלא לצורך.

דוד ביטן: אם אתם משאירים אותנו כל הלילה, למה אני צריך להישאר ולשמוע אתכם?

דוד ביטן: אתם חוזרים על עצמכם, כל חבר כנסת חוזר על עצמו.

דוד ביטן: זה לא מעיד על כלום.

אחמד טיבי: אני מדבר על שעה ארבע לא בבוקר.

אחמד טיבי: אחרי הצהריים ביום רביעי.

אחמד טיבי: אני מדבר על שעה חמש, חמש וחצי ביום שלישי.

אחמד טיבי: אתם לא כאן, חצי מגרש ריק.

אחמד טיבי: זה מביך.

אחמד טיבי: זה לא מוסיף כבוד לכנסת, זה עבודה פרלמנטרית לא ראויה, ואתה רוצה להוסיף.

אחמד טיבי: זה מביך אתכם עוד יותר?

אחמד טיבי: לא יודע מה קרה לך בלילה שאתה רוצה להוסיף גם כסף לשרים שיש להם וגם הצעות שיש להם כי הם מגישים הצעות חוק ממשלתיות.

דוד ביטן: תודה.

דוד ביטן: עודד פורר, בבקשה.

עודד פורר: תראה, אני חייב להגיד דוד, שלפי הטמפרמנט שלך הבוקר כנראה שהקואליציה מרגישה קצת בלחץ אני לא יודע מה קרה לך.

אחמד טיבי: אם יש בחירות, תודיעו.

אחמד טיבי: אני אוהב את הרעיון.

דוד ביטן: לכם אין בעיה בבחירות, אתם תמיד 13 מנדטים בסקרים.

אחמד טיבי: לצערי הרב זה לא נכון כי היהודים סוקרים את הערבים ולא סוקרים אז כותבים 13.

אחמד טיבי: לא סוקרים אותנו.

אחמד טיבי: הכי קל לסוקרים היהודים - יש סוקר אחד רציני שהוא ערבי-דרוזי, שקוראים לא יוסף - - - .

אחמד טיבי: רק שם אני מאמין לתוצאות.

דוד ביטן: אחמד, אני אסביר לך למה אתה טועה בגדול: כי אתם קיבלתם 95% מהקולות הערבים.

דוד ביטן: אנחנו בודקים בסקר כמה קולות יהודים יש לכם ולפי זה אנחנו מתעדכנים.

דוד ביטן: תעזוב, יותר מ-13 אתם לא יכולים לקבל.

אחמד טיבי: אנחנו קיבלנו יותר מ-90% מהמצביעים הערבים.

דוד ביטן: אז מה צריך לבדוק באמת?

דוד ביטן: הם קיבלו את הכל שם.

דוד ביטן: לא העבודה, לא הליכוד, לא מרצ, אף אחד לא קיבל כלום, ואחר כך אומרים: למה ביבי אמר שהם רצים לקלפיות.

דוד ביטן: הם רצו.

דוד ביטן: עובדה, הם קיבלו - - -

אחמד טיבי: הלכנו בהליכה וקיבלנו את התוצאות האלה.

אחמד טיבי: זה היה בהליכה, אדוני.

דוד ביטן: זאת ההוכחה שהוא צדק שהם באמת רצו.

יואל חסון: אז מה יהיה כשתרוצו?

יואל חסון: אולי תתחילו לרוץ.

אחמד טיבי: לצערי הרב רק 60% הצביעו.

אחמד טיבי: זו הבעיה, לא נהרנו.

דוד ביטן: 40% לא תומכים בכם, מה אני אעשה?

עודד פורר: כנראה שבזכות זה ביבי החליט לתת להם - - -

אחמד טיבי: מי המציא את השקר הזה 15 מיליארד?

אחמד טיבי: מי?

אחמד טיבי: אני יודע מי בעצם.

אחמד טיבי: שאלה היפותטית שדורשת עליה תשובה.

אחמד טיבי: היתה ח"כית כזאת.

אחמד טיבי: ..

יואל חסון: טיבי, חבל שה-13 מנדטים יבטיחו שתהיה בכנסת עד תום כי אחרת יכולת להיות שחקן, סטנד-אפ קומדי חזק ביותר.

דוד ביטן: זה השחקן היחידי שהוא דוקטור.

אחמד טיבי: אגב, לפעמים יש מבוכות בקואליציה.

אחמד טיבי: אתם מציעים הצעת חוק, מגישים אותן ומצביעים נגדן.

אחמד טיבי: יש כמה מקרים כאלה, כדאי לעיתונאים לבדוק.

דוד ביטן: תן לנו דוגמה.

אחמד טיבי: יש חברי קואליציה שחתמו על הצעות חוק - -

דוד ביטן: תן לנו דוגמה.

דוד ביטן: אנחנו חותמים אבל מה זה שייך לעניין.

אחמד טיבי: אל תציעו הצעות שאתם מצביעים נגדן.

עודד פורר: בשבוע שעבר העלה חיים ילין - -

דוד ביטן: אנחנו אומרים לכם מראש אנחנו חותמים, אבל זה לא אומר שנצביע.

עודד פורר: בשבוע שעבר העלה חבר הכנסת חיים ילין הצעת חקיקה, חתומים עליה רבים מחברי הקואליציה הצביעו נגדה, נגד הצעת חוק שהם חתומים עליה כדי שהירקות יהיו מתוצרת הארץ.

עודד פורר: - -

דוד ביטן: אז מה?

דוד ביטן: אנחנו חושבים שהרעיון בסדר אבל לא יכולים להצביע.

דוד ביטן: אדוני יודע בדיוק מה המצב - - אז לא לחתום לכם?

דוד ביטן: אין בעיה, לא נחתום לכם.

אחמד טיבי: אפרופו מה שרונית אמרה - -

דוד ביטן: זה הפתרון שאתם מציעים?

דוד ביטן: אז יהיה פתרון אחר.

דוד ביטן: הרי אתם גם הרצחת וגם ירשת?

אחמד טיבי: אדוני היושב ראש, משפט אחרון, לא סיימתי: אני רוצה לדעת האם ההצעה שלך, תודה רונית, היא על דעת ועדת שרים לענייני חקיקה?

דוד ביטן: מה זה שייך?

דוד ביטן: לא הבנתי.

אחמד טיבי: מה זה מה זה שייך?

אחמד טיבי: אתה תציף אותה בעבודה, בלאו הכי היא לא עושה עבודה טובה.

דוד ביטן: מבחינתי הם לא קובעים, ועדת הכנסת קובעת.

דוד ביטן: זה הכל.

דוד ביטן: מה שהם קובעים – קובעים, מה שאנחנו נקבע – אנחנו נקבע.

דוד ביטן: אני לא מעביר להם סמכויות, אני רק לוקח להם סמכויות.

עודד פורר: אדוני שוב, אני אחזור, אני הייתי שמח לדעת מה קרה היום בבוקר שקמת כל כך באנרגיות.

עודד פורר: חבל שחבריך לסיעה לא עם אותן אנרגיות במליאה.

עודד פורר: בכל אופן, אני מבין שהפיליבסטר מאד מאד מפריע לכם ואתה לא רוצה פיליבסטר, ואתה לא רוצה שלאופוזיציה תהיה את היכולת להגיש הצעות חקיקה.

עודד פורר: אתה לא רוצה שתהיה לנו את היכולת להגיש הצעות לסדר - -

דוד ביטן: מתי אמרתי את זה?

עודד פורר: - - אבל אם אתה באמת רוצה לאזן ממשלה או קואליציה ואופוזיציה לפי היחסיות, אז היחסיות היא 61-59.

עודד פורר: אז בא תכניס לתוך הסל הזה את הצעות החוק הממשלתיות ותקבע שהקואליציה יכולה להגיד - -

דוד ביטן: עובדה שזה לא התקנות.

דוד ביטן: הוא מדבר על משהו אחר.

עודד פורר: - - אם הצעות החוק הממשלתיות באותו יחס, והיחס שיכולה להגיש האופוזיציה.

עודד פורר: - -

דוד ביטן: חשבתי שתלמד אותי איזה משהו חדש.

עודד פורר: - - ואז יבוא לידי ביטוי היתרון שלכם, שקיבלתם 30 מנדטים בבחירות.

עודד פורר: בסופו של דבר, התוצאה היא שגם היום יש לכם הרבה יותר במכסה שאתם יכולים להגיש, ואיפה שאתם לא נכנסים כאן, אתם יכולים להיכנס דרך הצעות חוק ממשלתיות.

אחמד טיבי: זה עדין בלי אורן חזן בוועדות.

דוד ביטן: יואל חסון, בבקשה.

אחמד טיבי: סליחה אדוני, אני מציע לך בנושא שהוא אופוזיציה-קואליציה, עכשיו זה רציני, לא לעשות דברים בכפיה אלא רק בהסכמה.

דוד ביטן: אני אגיד בסוף מה אני – הרי לא נצביע היום אבל אנחנו עושים דיון.

דוד ביטן: נקים צוות של כל הסיעות על מנת להגיע להסכמה.

דוד ביטן: לא יכול להיות שהליכוד יפסיד - -

אחמד טיבי: אני רואה שהתעוררת מהשינה שלך בלילה.

עודד פורר: אבל לא יכול להיות שאנחנו נהיה גם 1.4 במכסה ותמיד יעלו לנו רק אחד.

עודד פורר: אנחנו עם שישה חברי כנסת, סיעת יהדות התורה עם שישה חברי כנסת, אנחנו מקבלים אחד והם מקבלים אחד.

עודד פורר: אז אין פה שום עדיפות - -

דוד ביטן: אתה לא שמעת מה שמזכירת הכנסת אמרה: אתה מקבל אחד לשבוע אבל עושים איזון כולל לפי 1.4.

דוד ביטן: היא אמרה את זה במפורש.

ירדנה מלר-הורוביץ: חבר הכנסת פורר, יש שבועות שאתם מקבלים יותר.

דוד ביטן: תברר לפני שאתה מדבר.

דוד ביטן: אתה יכול לשאול אותי שאלה, אני אענה לך.

דוד ביטן: אל תדאג, תקבל תשובה.

יואל חסון: אדוני, חבר הכנסת ביטן, אתה אחד מיושבי ראש ועדת הכנסת באמת מחוללי השינויים הגדול ביותר שהיו פה אי פעם.

יואל חסון: אני אומר את זה בסימפטיה גדולה.

יואל חסון: אני חושב, אדוני, שאתה ידעת ויודע להכניס את ידיך לדברים המורכבים והמסובכים ביותר, ואתה עושה את זה לרוב בצורה ראויה ונכונה, ומקיים דיון באמת פתוח ואמתי גם בוועדה וגם בהתייעצויות לא פורמליות.

יואל חסון: אני חושב שזאת הדרך.

יואל חסון: אדוני, אתה יודע שאני מאמין ברפורמות, ואני מאמין שצריך לעשות מדי פעם שינויים, ומדי פעם גם תקנון הכנסת נדרש בריענון כזה או אחר אבל בסוג של מכסות, בעולמות כל כך רגישים, במקום, אדוני, שאתה יום אחד תבין, ואני מאחל לך להבין את זה, שאתה באופוזיציה ואתה יודע שהכלי היחיד שיש לך זה הכלים האלה.

יואל חסון: כשאתה פוגע לנו בכלים האלה, אתה תמצא אותנו - -

דוד ביטן: לא אמרתי לפגוע.

דוד ביטן: אתם תישארו כמו שאתם.

יואל חסון: אתה תמצא אותנו, אדוני, לוחמים עד טיפת הרוק האחרונה שלנו.

יואל חסון: בסדר?

יואל חסון: ולכן - -

דוד ביטן: אני רק רוצה להגיד לך שאני הייתי 12 שנה יושב ראש האופוזיציה בעיריית ראשל"צ.

דוד ביטן: אני יודע מה זה להיות אופוזיציה ואני יודע מה זה להיות קואליציה.

דוד ביטן: אז קודם כל, קח את זה בחשבון, לא נולדתי היום.

יואל חסון: אז אמרת בסיפא של דבריך עכשיו, שאתה תיכנס פה להתייעצות עם ראשי הסיעות - -

דוד ביטן: כן, ודאי.

דוד ביטן: אני רק מציג את הבעיה.

יואל חסון: - - אז בא ניכנס להתייעצות ובא נידבר, ובא נמצא את הפתרונות.

דוד ביטן: בא נסיים את זה.

דוד ביטן: איפה פורר, הלך?

אחמד טיבי: אבל במקום פורר, עוד שאלה: האם עליזה בראשי הסכימה להצעה הזאת?

דוד ביטן: לא, לא הסכימה.

אחמד טיבי: תודה רבה.

אחמד טיבי: היא צריכה לעבוד, היא מולכם.

אחמד טיבי: אתם לא במליאה בכלל והיא צריכה כל הזמן לקרוא לכם.

דוד ביטן: לא, אתם במליאה.

אחמד טיבי: אנחנו במליאה.

דוד ביטן: אתה רוצה שאני אצלם את המחנה המשותף?

דוד ביטן: אתם בכלל לא נמצאים, על מה אתה מדבר?

דוד ביטן: אתם בשמונה הולכים הביתה, מתקזזים עם כל השרים - - -

אחמד טיבי: אפילו בדיון על יום השואה נציגי הרשימה המשותפת היו שבעה.

אחמד טיבי: אתם לא הייתם.

אחמד טיבי: בדיון על יום השואה מהרשימה המשותפת היו שבעה ואתם לא הייתם.

אחמד טיבי: בושה וחרפה.

אחמד טיבי: אתם צריכים להתבייש.

אחמד טיבי: סיעת הליכוד לא היתה.

דוד ביטן: אני הייתי.

דוד ביטן: אני אמרתי לך כמה פעמים: תפסיקו להתקזז עם השרים.

דוד ביטן: אתם מתקזזים עם השרים כל הזמן, ואני חושב - -

אחמד טיבי: איזה שרים?

אחמד טיבי: של ממשלת אוסטרליה?

אחמד טיבי: זה השרים שלכם.

דוד ביטן: אתם מתקזזים והולכים הביתה, ואחר כך אתם באים לשרים לבקש דברים.

דוד ביטן: אני אומר לך, הקיזוז זה השחיתות הכי גבוהה שיש.

אחמד טיבי: אגב, אתה יושב ראש ועדת כנסת, תבטל את הקיזוז.

אחמד טיבי: הנה, אתה תקום עוד שבוע באותו מצב רוח, תבטל את הקיזוז.

דוד ביטן: אתם לא נמצאים אף פעם.

דוד ביטן: על מה אתה מדבר, תגיד לי?

דוד ביטן: אתם בשמונה עפים.

אחמד טיבי: אני אומר לך, אנחנו משחקים עם חצי מגרש ריק.

אחמד טיבי: אתה לא מבין בכדורגל?

דוד ביטן: ראיתי.

דוד ביטן: כל היום אתם מתקזזים.

דוד ביטן: מתי אתם נמצאים, תגיד לי?

דוד ביטן: אז אל תטיף לנו מוסר.

דוד ביטן: רגע, בואו נקים את הצוות – אחמד אתה מטעם הסיעה שלך?

אחמד טיבי: נכון.

דוד ביטן: פולקמן?

דוד ביטן: אתה רוצה להיות?

<קריאה: איפה אתה רואה פה את פולקמן?

דוד ביטן: הוא יהיה.

דוד ביטן: זה לא התייעצות עכשיו.

דוד ביטן: עודד פורר.

דוד ביטן: מי עוד?

דוד ביטן: שולי מועלם.

דוד ביטן: אתה רוצה להיות מהסיעה שלך?

דוד ביטן: אנחנו ננסה למצוא פשרה בעניין הזה תוך הבנה שהאופוזיציה, מה שמגיעה לה – מגיעה לה ומה שמגיע לקואליציה, אני מקבל את העניין למרות שהתקנון מדבר אחרת, אני מקבל את העניין שצריך ללכת לקראת העניין הזה.

דוד ביטן: אני לא אומר שבאופן מוחלט אבל לא יכול להיות שמ-30 מנדטים יישארו לנו 14.

דוד ביטן: זה לא יכול להיות מבחינת החלוקה.

דוד ביטן: הצוות יהיה: דוד ביטן, מרב מיכאלי, יואב בן צור, אחמד טיבי, רועי פולקמן, עודד פורר, שולי מועלם, ישראל אייכלר, אלעזר שטרן ואילן גילאון.

דוד ביטן: אז אני מבקש שזה יעלה ביום רביעי, נגמור את זה ביום רביעי.

דוד ביטן: מי בעד?

דוד ביטן: בעצם פה לא צריך הצבעה.

דוד ביטן: "המלצת הוועדה הציבורית לקביעת שכר ותשלומים אחרים לחברי כנסת בנושא:

דוד ביטן: מספר היועצים הפרלמנטריים ליושבי ראש הוועדות המיוחדות".

דוד ביטן: הוועדות המיוחדות פנו אלינו, גם אלי וגם ליושב ראש הכנסת ואמרנו להם: תפנו לוועדה הציבורית, בגדול אנחנו תומכים בעניין הזה.

דוד ביטן: הוועדה הציבורית החליטה לאשר את הבקשה של הוועדות - -

<קריאות: אנחנו תומכים.

דוד ביטן: - - ועוד חמש ועדות.

דוד ביטן: אנחנו נתחיל את זה אבל אחרי הפגרה, בתחילת הכנס הבא.

דוד ביטן: מי בעד?

<ארבל אסטרחן: שניה.

<ארבל אסטרחן: רק צריך להבהיר שמדובר בוועדות מיוחדות שהוקמו לנושא כמו זכויות הילד, השקיפות - -

דוד ביטן: לכל הקדנציה.

דוד ביטן: ברור.

דוד ביטן: לא ועדת משנה של וועדה אלא ועדה מיוחדת שאושרה במליאה לכל הקדנציה אבל.

אחמד טיבי: לא, הוועדה של פולקמן היא לא לכל הקדנציה.

דוד ביטן: לא, היא לא מקבלת.

דוד ביטן: ודאי שלא.

<ארבל אסטרחן: של אלי כהן כן.

דוד ביטן: של אלי כהן, מעמד הילד, שקיפות, פניות הציבור.

<ארבל אסטרחן: אבל הוועדה של אלי כהן שונה מהאחרות.

<ארבל אסטרחן: מדובר על ועדות שהוקמו בנושא מסוים ללא הגבלת זמן כמו השקיפות והסמים ופניות הציבור, וגם וועדה שהוקמה לחוק או להצעה לסדר מסוימים, אחד או יותר, ללא הגבלת זמן כמו הוועדה של אלי כהן, ולכן - -

דוד ביטן: לא, לפולקמן הגבלת את זה לשלושה חודשים בהחלטה.

<ארבל אסטרחן: בדיוק.

<ארבל אסטרחן: אם מלכתחילה, כשמקימים את הוועדה - -

דוד ביטן: זה לא ועדות משנה של הוועדות.

<ארבל אסטרחן: - - אם מלכתחילה, כשמקימים את הוועדה בין אם לנושא או להצעת חוק או הצעת הסדרים מסוימים – מגבילים אותה בזמן, הניסוח אומר שהיא לא תהיה זכאית.

דוד ביטן: אוקי.

דוד ביטן: כולם בעד?

דוד ביטן: יש מישהו שמתנגד?

דוד ביטן: בעד – הרוב

דוד ביטן: נמנעים – אין

דוד ביטן: אושר פה אחד.

דוד ביטן: <

דוד ביטן: העברת הצעת חוק פינוי ובינוי (הסכמים לארגון עסקאות פינוי ובינוי), התשע"ו-2016 מ/1024 מהוועדה המיוחדת לדיון בוועדה המשותפת.

דוד ביטן: >

דוד ביטן: הרכב הוועדה המשותפת לדיון בהצעת חוק פינוי בינוי (פיצויים) (תיקון מס' 4) (פינוי בשל סירוב בלתי סביר).

דוד ביטן: איפה ההרכב?

דוד ביטן: אלי הלך?

דוד ביטן: לא צריך אותו לעניין הזה.

<אריאלה מלכה: אני שומעת ואני אעביר לו.

דוד ביטן: אני רוצה להבהיר: אני קיבלתי את ההסכמה – איפה אלי?

<ארבל אסטרחן: זה ב' ו-ג' ביחד.

<ארבל אסטרחן: אני קיבלתי את ההסכמה שאלי כהן, של הוועדה המשותפת הזאת, יכללו בה שני חוקים: החוק הזה והחוק השני.

<ארבל אסטרחן: אני גם מחליט להעביר את זה לסמכות הזאת, להסכמתו.

<ארבל אסטרחן: אני הבנתי שהוא זימן דיון – את השומעת אותי או לא?

<אריאלה מלכה: כן, אני שומעת אותך.

דוד ביטן: אז שיהיה ברור – אתם כינסתם ישיבה נדמה לי ביום רביעי על החוק השני.

דוד ביטן: תבטלו אותה ותכנסו את הוועדה הנכונה.

דוד ביטן: היא תכלול גם את הצעת החוק פינוי ובינוי ומה ההצעה השנייה?

<אריאלה מלכה: אז מה הבעיה?

<אריאלה מלכה: אדוני, הוועדה המשותפת מכונסת.

<ארבל אסטרחן: איך היא מכונסת שעוד לא קבעו את ההרכב שלה?

דוד ביטן: היא לא מכונסת.

דוד ביטן: כינסתם את הוועדה הרגילה.

<אריאלה מלכה: הוזמנו החיצוניים.

<אריאלה מלכה: ..

דוד ביטן: היא כוללת שני דברים: היא כוללת את הדיון – שום דבר, אתם תבטלו ותזמנו את הוועדה הנכונה.

<אריאלה מלכה: אדוני, אנחנו זימנו ברמה הפקידותית את החיצוניים והיום, עכשיו, כשאני יודעת את הרכב הוועדה, אני אודיע להם.

דוד ביטן: אין בעיה.

דוד ביטן: זה גם פינוי בשל סירוב בלתי סביר.

דוד ביטן: אנחנו נודיע במליאה, וגם הסכמים לארגון עסקאות פינוי-בינוי.

דוד ביטן: שני אלה יידונו בוועדה המשותפת לוועדה המיוחדת לוועדת החוקה.

דוד ביטן: החברים מטעם הוועדה המיוחדת: חברי הכנסת אלי כהן, דוד ביטן, יואב קיש, יגאל גואטה, יוסי יונה, חיים ילין, אורלי לוי אבקסיס.

דוד ביטן: החברים מטעם ועדת החוקה: ניסן סלומינסקי, נורית קורן, מיכאל אורן, אורי מקלב, רויטל סויד, אוסאמה סעדי ומיכל רוזין.

דוד ביטן: שיהיה ברור: לכל הסיעות יש פה נציג.

דוד ביטן: אנחנו לקחנו את המתווה של 14 חברי כנסת, זה נתן לנו את כל הסיעות ולכן, את רוב הוועדות המשותפות וגם הוועדות המיוחדות אנחנו עושים בהרכב של 14.

דוד ביטן: יושב ראש הוועדה יהיה חבר הכנסת אלי כהן.

דוד ביטן: מי בעד?

דוד ביטן: בעד – 2

דוד ביטן: נמנעים - אין

דוד ביטן: מי בעד להעביר גם את הצעת חוק ההסכמים לסמכות של הוועדה הזאת?

דוד ביטן: בעד – 3

דוד ביטן: נמנעים – אין

דוד ביטן: עכשיו אנחנו עוברים לסעיף הבא: הרכב הוועדה המשותפת של ועדת המדע והטכנולוגיה וועדת החוקה, חוק ומשפט לפי חוק פיקוח אלקטרוני על עצור ועל אסיר משוחרר על תנאי (תיקוני חקיקה).

דוד ביטן: פה אנחנו לא הלכנו לפי ההרכב שאמרתי כי זה לא ועדה שצריך לעשות אותה רחבה.

דוד ביטן: הוועדה תהיה בת שמונה חברים, ארבעה מכל ועדה.

דוד ביטן: מטעם ועדת המדע והטכנולוגיה – קיבלנו את השמות מיושבי ראש הוועדות: אורי מקלב, יואב קיש, יואל חסון ודב חנין.

דוד ביטן: מטעם ועדת החוקה – ניסן סלומינסקי, בני בגין, מיכאל אורן, יעל גרמן או אלעזר שטרן.

דוד ביטן: מה זה "או"?

דוד ביטן: אתה רוצה להיות חבר בוועדה הזאת?

דוד ביטן: ועדה לפי חוק פיקוח אלקטרוני על עצורו ועל אסיר משוחרר על תנאי (תיקוני חקיקה), התשע"ד-2014.

דוד ביטן: עכשיו צריכים להחליט.

דוד ביטן: דיברנו מחוקה או אותך או אותה.

דוד ביטן: אז יעל גרמן.

דוד ביטן: יושב ראש הוועדה יהיה אורי מקלב.

דוד ביטן: מי בעד?

דוד ביטן: בעד – 2

דוד ביטן: נמנעים – אין

דוד ביטן: מאושר.

דוד ביטן: סיימנו את זה גם.

דוד ביטן: 1.

דוד ביטן: הצעה רגילה לסדר-היום בנושא: "הבטחת הפנסיה של העובדים והקשישים בישראל והעלאת קצבאות הזקנה"

דוד ביטן: 3.

דוד ביטן: הצעה רגילה לסדר היום בנושא: "חוק ביטוח בריאות ממלכתי – פטור מתשלום לקשיש מעל גיל 80 שמשתלמת לו גמלה להבטחת הכנסה"

דוד ביטן: עכשיו אנחנו עוברים לנושא הבא.

דוד ביטן: אני רוצה להבהיר: אני הגעתי להסכם עם היועץ המשפטי.

דוד ביטן: לצערי הרב, הרבה מאד הצעות לסדר לא נדונות בוועדות ועל כן, הגעתי אתו להסכם שוועדת הכנסת תוכל לדון בהצעות לסדר, כשאנחנו מקבלים הסכמה של יושב ראש הוועדה הספציפית.

דוד ביטן: אלה שלושת ההצעות שהגעתי להסכם.

דוד ביטן: ביום שלישי אנחנו נדון בהן, וגם יהיה שידור טלוויזיוני להצעות האלה: הצעות רגילה לנושא הבטחת הפנסיה של העובדים והקשישים בישראל והעלאת קצבאות הזקנה.

דוד ביטן: הצעה כוללת לסדר היום בנושא: מחדל הטיפול בקשישים בבתי אבות – מחסור חריף במטפלים סיעודיים.

דוד ביטן: והצעה רגילה בנושא:

דוד ביטן: חוק ביטוח בריאות ממלכתי – פטור מתשלום לקשיש מעל גיל 80 שמשתלמת לו גמלה להבטחת הכנסה.

דוד ביטן: את אלה אנחנו נעביר מוועדת העבודה לוועדת הכנסת.

דוד ביטן: נדון בהן ביום שלישי.

דוד ביטן: מי בעד?

דוד ביטן: בעד – הרוב

דוד ביטן: נמנעים – אין

דוד ביטן: אוקי.

דוד ביטן: אנחנו נעזור בדברים שמקובלים עלי ועל יושב ראש הוועדה.

דוד ביטן: יום שלישי תבואו, זה יהיה מתשע בבוקר.

דוד ביטן: זה יהיה בטלוויזיה.

אורלי לוי אבקסיס: מחר?

אורלי לוי אבקסיס: אבל אתם מודעים לזה שמחר שולחים את הילדים מחופשים לבית הספר.

אורלי לוי אבקסיס: למי שיש ילדים קטנים...

דוד ביטן: לא, לא הייתי מודע לזה.

יוסי יונה: אתה יכול לדון עכשיו בסעיף ט'?

דוד ביטן: סעיף ט' זה נושא ארוך, השארתי אותו לסוף.

דוד ביטן: אבל הנה, סיימנו כבר.

דוד ביטן: אנחנו עוברים לסעיף הבא: בקשת יו"ר ועדת הפנים והגנת הסביבה להעברת הצעת חוק כלי הירייה (תיקון – הגבלת גיל למתן רישיונות לכלי ירייה), התשע"ו-2016, מוועדת החוץ והביטחון לדיון בוועדת הפנים והגנת הסביבה.

דוד ביטן: צחי הסכים והפנים הסכים.

דוד ביטן: אין בעיה.

דוד ביטן: מי בעד?

דוד ביטן: הצבעה

דוד ביטן: נגד – אין

דוד ביטן: הנושא אושר.

דוד ביטן: אושר.

דוד ביטן: <טענת נושא חדש בדיון בוועדה המיוחדת להתחדשות עירונית בהצעת חוק לתיקון פקודת מס הכנסה (מס' 218) התשע"ו-2016, לפי סעיף 85 לתקנון הכנסת.

דוד ביטן: >

דוד ביטן: קביעת ועדה לדיון בהצעת חוק פיקוח על שירותים פיננסיים (קופת גמל) (תיקון מס' 15), התשע"ו-2016.

דוד ביטן: הממשלה ביקשה להעביר את זה לוועדה של אלי כהן, הוועדה המיוחדת, וגפני רוצה שזה יהיה בוועדת הכספים.

דוד ביטן: הוא רוצה להסביר, קודם כל - - מי פה נציג המחנה הציוני?

דוד ביטן: מי אחראי?

יוסי יונה: לגבי הנושא הספציפי הזה?

דוד ביטן: לא הנושא.

דוד ביטן: מי אחראי?

דוד ביטן: מיכאלי איננה, מי אחראי?

דוד ביטן: מה העמדה שלכם?

דוד ביטן: יש לנו קיצור פזם – פטור מחובת הנחה לפני קריאה ראשונה של הממשלה על הצעת חוק הבטחת הכנסה.

דוד ביטן: תכנית ניסיונית, תיקון שיעור ניכוי למשפחות שבראשן הורה עצמאי.

דוד ביטן: הצעת חוק הפיקוח על שירותים פיננסיים.

דוד ביטן: תגידו לי מה העמדה שלכם, אם אני צריך לגייס או לא כי לדעתי, סעיף 1, אין אתו בעיה.

מיכל בירן: תן לי שניה לשאול את מרב.

דוד ביטן: בסדר.

דוד ביטן: גם סעיף 2 הוא לטובת העובדים אומרים לי, אז אני חושב שמין הדין - -

אורלי לוי אבקסיס: האמת היא שאנחנו באנו בנושא של הנושא החדש שלנו אבל כן הייתי רוצה להצביע גם בנושא של הוועדה שאני חברה בה.

דוד ביטן: בבקשה.

דוד ביטן: מה הבעיה?

דוד ביטן: נושא חדש בעת הדיון בהצעת חוק לתיקון פקודת מס הכנסה?

דוד ביטן: לא זה.

דוד ביטן: אז איזה סעיף אנחנו?

אלי כהן: לא, את צריכה להכיר את הנושא שאת צריכה לטעון...

אורלי לוי אבקסיס: נו באמת.

דוד ביטן: אלי, אתה ביקשת את זה?

אורלי לוי אבקסיס: אפרופו, זה נושא חדש על נושא חדש.

דוד ביטן: זה פנייה שלך?

אלי כהן: כן.

דוד ביטן: אז מה היא קשורה לעניין?

אלי כהן: היא חברת ועדה.

דוד ביטן: אלי, אתה יכול להסביר מה הנושא החדש?

דוד ביטן: מה קרה מיכל?

דוד ביטן: בואי תגידי לי מה העמדה שלך לגבי זה?

אורלי לוי אבקסיס: אדוני היושב ראש, אם תאפשר לי אני גם אנמק.

דוד ביטן: הנושא זה הצעת חוק שקשורה לתיקון פקודת מס הכנסה.

דוד ביטן: אני עוד לא יודע מה זה אומר אבל עכשיו הם ידברו ואז נראה.

אורלי לוי אבקסיס: אני אסביר לך, אדוני היושב ראש.

אורלי לוי אבקסיס: תראה, בוועדת הרפורמות או כמו שגפני אומר – אין ועדה כזאת אלא קוראים לה איך, גפני?

משה גפני: הוועדה המיוחדת לענייני חוק הרשות הממשלתית להתחדשות - -

אורלי לוי אבקסיס: תראה, נדון שם – אדוני היושב ראש, אני אנסה לתמצת ולנסות להעביר לך את הרציונל שעומד מאחורי נושא חדש שאנחנו דורשים.

דוד ביטן: למה מתייחס החוק?

אורלי לוי אבקסיס: אז באמת, יש שם הצעת חוק שבאה לפתוח קרנות ריט.

אורלי לוי אבקסיס: קרנות ריט אמורות להיות בסופו של דבר למען הציבור ולא אמורים להיות שם בעלי שליטה.

אורלי לוי אבקסיס: כדי שהדבר הזה יתאפשר, באה המדינה ונותנת הטבות מס החל ממס רכישה, מס שבח ואחרים, ונותנת לבעלי - בא נאמר שצריך להיות להם לפחות 200 מיליוני שקלים במקרקעין כדי להיכנס למועדון האקסקלוסיבי הזה של ההטבות.

אורלי לוי אבקסיס: תוך כדי התנועה, אותם בעלי הון, בא נאמר מי שיש לו 200 מיליון זה בדרך כלל בעל הון.

אורלי לוי אבקסיס: כאשר הוא נכנס הוא גם זוכה לפטורים ממס רכישה אבל גם ממס שבח, ועד שהוא הופך להיות קרן ריט, בתוך התהליך עובר הרבה מאד זמן.

אורלי לוי אבקסיס: אנחנו גילינו שבחוק המוצע, לא רק שאנחנו נותנים את הפטורים ובאמת הטבות מס מפליגות, אנחנו מגלים שהצעת החוק הזו מלאה ביותר מדי חורים, ומה שיכול להיות בסופו של דבר זה שני אבסורדים מאד גדולים: בא אביגדור יצחקי ואומר: אנחנו רוצים משקיעים בדיור.

אורלי לוי אבקסיס: ואז באה הממשלה ומציעה בעצם שקרנות הפנסיה שלנו, הן אלה שישקיעו בקרנות האלה, שאמורות להיות באיזה שהוא אופן משהו למגורים.

אורלי לוי אבקסיס: איזה שהוא תמריץ להשקעה במגורים.

דוד ביטן: שניה, הממשלה הכניסה תיקון להצעת החוק המקורית?

דוד ביטן: שמה?

אורלי לוי אבקסיס: כן.

אורלי לוי אבקסיס: אני נותנת לך סקירה כדי שתבין על מה אנחנו מדברים.

דוד ביטן: אז שקרן הפנסיה, תכריזו עליה כקרן ריט ונגמר הסיפור.

דוד ביטן: למה היא צריכה לתת למישהו שהוא יהיה בעל-הבית עליה?

דוד ביטן: מה עשינו פה?

אלי כהן: אדוני, חוק קרנות הריט קיים משנת 2005.

אלי כהן: היום יש הצעות לתיקון קרנות הריט, שייתן אפשרות גם לנושא של מגורים לבוא ולהשקיע.

אלי כהן: ככלל, - -

אורלי לוי אבקסיס: לא סיימתי.

דוד ביטן: אני רוצה להבין.

אלי כהן: - - ככלל, אין כאן שום נושא חדש ונהפוך הוא, מעלים חברי הכנסת, ואנחנו משתדלים להתייחס בצורה עניינית, גם הקואליציה וגם האופוזיציה ולהעלות הערות.

אלי כהן: החוק עבר לצורך תיקונים בעקבות הערותיהם של חברי הכנסת, וככל שיהיו הערות ענייניות נתייחס אליהן.

דוד ביטן: אני שואל אותך שאלה: לפני זה, קרנות הפנסיה בחוק לא היו יכולות להשקיע?

אלי כהן: לא.

אלי כהן: קרנות הפנסיה יכולות לבוא ולהשקיע תמיד גם בחברה ציבורית וגם - -

דוד ביטן: אז למה הייתם צריכים לעשות תיקון להעביר את זה אם היא יכולה?

אלי כהן: לא, החוק עצמו כולל הטבות מס.

אלי כהן: צודקת חברת הכנסת אבקסיס שהוא כולל הטבות מס.

אלי כהן: יש שאלה מידתית, שבה גם אני שוחחתי הבוקר, בנסיעה, בדרך לירושלים – חברת הכנסת לוי, גם הבוקר שוחחתי וצריך לבוא ולראות מה המידה הנכונה שבה יכול להיות בעל מניות יחיד באותה קרן ריט.

אורלי לוי אבקסיס: הם גם נשארים בעלי שליטה, לפי הצעת החוק.

אלי כהן: אבל אדוני, הדיון עכשיו כאן הוא דיון מהותי.

דוד ביטן: תראי, הכניסו סעיף שקשור לקרנות הפנסיה.

דוד ביטן: הוא בכלל מדבר על משהו אחר.

אלי כהן: הסעיף הזה קיים, אדוני, מהחוק המקורי.

אלי כהן: אנחנו - - -

אורלי לוי אבקסיס: אדוני היושב ראש, זה לא נכון.

אורלי לוי אבקסיס: בא לא נטעה.

אורלי לוי אבקסיס: גם בקרנות - -

אלי כהן: - - - נושא חדש אין אדוני.

דוד ביטן: לא, לא.

דוד ביטן: נושא חדש אם מדובר בשינוי מהותי.

דוד ביטן: אני רוצה להבין - -

אורלי לוי אבקסיס: בהחלט כן.

דוד ביטן: הוא טוען שהנושא של השקעת קרנות פנסיה מופיעה בחוק המקורי.

דוד ביטן: מה הבעיה?

אורלי לוי אבקסיס: לא, תקשיב.

אורלי לוי אבקסיס: קרנות ריט אמורות להיות בשליטה של הציבור.

אורלי לוי אבקסיס: מה שמנסה פה ממשלה לבוא ולומר: אנחנו רוצים לאפשר לפנסיות שלנו להיות מושקעות בקרנות ריט.

אורלי לוי אבקסיס: בקרנות האלה, שהן כביכול מנתבים אותם להשקעות בדיור, יש פה כמה אבסורדים.

דוד ביטן: מה לא בסדר בזה?

דוד ביטן: למה זה נושא חדש?

אורלי לוי אבקסיס: אז אני מנסה להסביר.

אורלי לוי אבקסיס: ראשית, הם יצרו מסלול שבאמת דיברנו הבוקר ואולי נראה איך אנחנו נתקן אותו, שבו בסופו של תהליך עדין יש בעל שליטה, אותו בעל ההון בתחילת הדרך נשאר בעל השליטה רק שהיום מושקעות בו קרנות הפנסיה שלנו.

אורלי לוי אבקסיס: הוא זכה בהטבות המס וכדומה, והוא יכול להחזיק בין 30 לבין 49 אחוזים.

אורלי לוי אבקסיס: שניה אדוני היושב ראש, אני רוצה להבהיר לך את האבסורד הגדול.

אורלי לוי אבקסיס: היה והמהלך מצליח, אוקי?

אורלי לוי אבקסיס: יש פה שני דברים: ראשית, אם המדינה מאמינה להצעות שלה לייעול ולהורדת מחירי הדיור, היא מסכנת את הפנסיה שלנו.

אלי כהן: אדוני היושב ראש, זה דמגוגיה.

אלי כהן: יש נושא חדש או אין נושא חדש?

אורלי לוי אבקסיס: שניה, יש לי זכות דיבור.

אלי כהן: היא טוענת שהחוק לא טוב.

דוד ביטן: לא 20 דקות.

דוד ביטן: תעני לי על השאלה, את מבלבלת גם אותי.

דוד ביטן: תגידי לי מה השינוי שהכניסו, תראי לי אותו.

דוד ביטן: אל תדברי אתי באופן כללי.

אורלי לוי אבקסיס: אוקי.

אורלי לוי אבקסיס: לא, אתה צריך להבין על מה אנחנו מדברים.

אורלי לוי אבקסיס: יש פה פרק אחד שלם שהביאו לנו אותו לילה לפני, שיש בו שינויים, שאני גיליתי שאחד מהשינויים תוך כדי תנועה ואלי, היום בבוקר אמרת לי שצדקתי גם בהערה שלי.

אלי כהן: אני אומר שיש לך הערות ענייניות ונתייחס אליהן אבל אין כאן נושא חדש.

אורלי לוי אבקסיס: אדוני היושב ראש, יש פה שתי אופציות:

אורלי לוי אבקסיס: אם המדינה מאמינה שהיא הולכת להוריד את מחיר הדירות, אז הפנסיות שלנו הולכים להשקיע במניה לא רווחית שהולכת לרדת, נידפק בפנסיה.

אורלי לוי אבקסיס: אם יצליח המהלך, מחיר הדירות יעלו.

אורלי לוי אבקסיס: שתבין, איך שלא תהפוך את זה, זה או שיפגע בפנסיות או שיפגע - -

דוד ביטן: רגע, הטיעון שלך נשמע הגיוני אבל זה לא רלוונטי לנושא חדש.

דוד ביטן: זה רלוונטי לגבי מהות החוק.

דוד ביטן: הוא טוען - -

אורלי לוי אבקסיס: והתיקונים?

דוד ביטן: רגע, אלי כהן טוען שהנושא של קרנות הפנסיה, ההשקעה שלהן זה לא נושא חדש כי זה מופיע בחוק המקורי.

דוד ביטן: מה התשובה שלך?

אורלי לוי אבקסיס: מה שבעצם חלק מהחוק לא עלה, לא עבר פרק שלם לגמרי, לא עבר בכלל את הקריאה הראשונה, ושם מדובר על בעלי שליטה או לא בעלי שליטה.

אורלי לוי אבקסיס: שם מדובר על האופן - -

אלי כהן: זה היה בנוסח המקורי.

אורלי לוי אבקסיס: לא, זה לא היה.

אורלי לוי אבקסיס: הפרק החדש לא היה.

אורלי לוי אבקסיס: האם עבר בנוסח המקורי?

אורלי לוי אבקסיס: יש לנו יועץ משפטי.

אורלי לוי אבקסיס: הפרק הנוסף - -

אלי כהן: זה אפילו קיים בחוק מ-2005.

אורלי לוי אבקסיס: אלי, שנייה.

אורלי לוי אבקסיס: אני רוצה לומר פה כמה דברים.

דוד ביטן: איפה היועץ המשפטי?

דוד ביטן: כיוון שתומר נחשב אצלי ליועץ משפטי מיוחד במינו וידען גדול, מה העמדה שלך?

<תומר רוזנר: אכן נעשו שינויים מההצעה המקורית.

<תומר רוזנר: השינויים נבעו בעיקר מההערות של חברי הכנסת ושל אנשים מהציבור.

<תומר רוזנר: השינויים לא משנים את מהות החוק.

<תומר רוזנר: אני אתן דוגמה אחת לשינויים: במסגרת ההצעה המקורית קבעה הממשלה שהקרן החדשה לא תוכל להשקיע בענייני מקרקעין.

<תומר רוזנר: איגוד מקרקעין זה סוג של תאגיד שמשקיע רק במקרקעין, וקבעה הממשלה שהקרן הזאת לא תוכל להשקיע, וכך נאמר במפורש בהצעת החוק.

<תומר רוזנר: בעקבות ההערות של חברי הכנסת ושל הציבור, ביקשה הוועדה במהלך הדיונים שכן תהיה אפשרות להשקיע באיגודי מקרקעין בתנאים מסוימים.

<תומר רוזנר: בעקבות הבקשה הזאת נוסף סעיף שלם לחוק שמאפשר את זה.

<תומר רוזנר: הסעיף הוא סעיף חדש, הוא לא היה בהצעת החוק המקורית.

דוד ביטן: לא, זה שהוא חדש זה לא משנה לי.

דוד ביטן: אני שואל אותך שאלה: יש פה שינוי מהותי מבחינת הצעת החוק המקורית?

<תומר רוזנר: יש שינוי בהחלט.

אורלי לוי אבקסיס: זה לפרשנות כבר.

<תומר רוזנר: לא, השאלה אם הוא נושא חדש או לא זה לא שאלה של שינוי.

דוד ביטן: אני חושב שכן.

דוד ביטן: אם השינוי הוא מהותי, אז זה נושא שהיה צריך להיכתב בהצעת החוק המקורית ולכן הוא נושא חדש.

דוד ביטן: אי אפשר להתעלם מדבר כזה.

<תומר רוזנר: רגע, אז מה שאני נתתי לך, ואתה צריך להחליט אם זה נושא חדש.

<תומר רוזנר: אמרה הממשלה: הקרן לא תשקיע באיגודי מקרקעין.

<תומר רוזנר: באה הוועדה ואמרה שהיא יכולה להשקיע בתנאים מסוימים שזה יותר מ-50%, שיש תנאים מסוימים - -

דוד ביטן: טוב, הבנתי.

דוד ביטן: אז הקרן מה היתה צריכה להיות לפני זה, אלי?

דוד ביטן: תומר, למה הקרן היתה מיועדת?

אלי כהן: אני אסביר לך.

דוד ביטן: רגע אלי.

דוד ביטן: אני רוצה לדעת.

דוד ביטן: למה הקרן היתה מיועדת?

אלי כהן: אתה יכול להשקיע בנכסים ואתה, בתור עורך דין - -

דוד ביטן: אז למה הממשלה לא כתבה את זה?

דוד ביטן: זה נושא מהותי, אני מאד מצטער.

יואב קיש: דוד, תן לי להתייחס, לפני שאתה מחליט.

יואב קיש: אני חושב, דוד, אני הייתי בכל הדיונים ואני אומר לך בצורה הכי ברורה - -

אורלי לוי אבקסיס: גם דעתך לא נוחה.

יואב קיש: לא, יש לי בחוק בדברים אחרים אבל להגיד שזה נושא חדש, זה טעות ואני אגיד לך למה: כי מדובר בחקיקה הזו על קניית נכסי נדל"ן, בסדר?

יואב קיש: דוד, תקשיב רגע.

יואב קיש: דוד, תקשיב למה זה לא נושא חדש.

אורלי לוי אבקסיס: דרך אגב, הוא היה אתנו.

אורלי לוי אבקסיס: הבוקר הוא הגיע - - -

יואב קיש: לא, מה זה אתכם?

יואב קיש: עדין יש לי...

אלי כהן: חברת הכנסת לוי מדברת בכלל לא על איגודי מקרקעין.

אורלי לוי אבקסיס: מי אתה שתגיד מה אני אומרת?

אורלי לוי אבקסיס: אני אשתמש בכל הכלים הפרלמנטרים העומדים לרשותי אם אני חושבת שיש פה בעיה.

אלי כהן: את הלכת כבר לתקשורת.

אורלי לוי אבקסיס: איזה תקשורת?

אורלי לוי אבקסיס: על מה אתה מדבר?

אורלי לוי אבקסיס: ריצת האמוק הזאת - - -

יואב קיש: דוד אני ברשות דיבור, תנהל את הוועדה שלך.

דוד ביטן: אמנם אתה רוצה להפציץ את הסורים אבל פה אתה לא מפציץ אף אחד.

יואב קיש: מים שקטים חודרים עמוק, דוד.

יואב קיש: תקשיב טוב.

אורלי לוי אבקסיס: על איזה כתבה אתה מדבר?

דוד ביטן: היתה כתבה בעיתון שהוא הולך להפציץ את הסורים.

דוד ביטן: ופה הוא יושב בשקט, לא מפציץ ולא בטיח.

יואב קיש: אני, יש לי מטרה אחת בין העיניים - אני שם את המטרה בין העיניים ועכשיו אגיד לך אותה בצורה הכי פשוטה: יש לי המון בעיות בחוק הזה, ואני אמרתי אותן ואני אגיד אותן אבל לבוא ולטעון שאיגוד מקרקעין זה נושא חדש, זה טעות כי כל העסקה פה שרוכשים נדל"ן - -

דוד ביטן: אני שאלתי את היועץ המשפטי ולא נתתם לו לענות.

אורלי לוי אבקסיס: הוא אמר שזה נושא חדש.

דוד ביטן: למה החוק התייחס?

דוד ביטן: איפה יכלו להשקיע?

דוד ביטן: בכל - - -

אלי כהן: אני אתן לך משפט - -

דוד ביטן: לא, לא.

דוד ביטן: אני שאלתי אותו.

דוד ביטן: תן לו לענות.

אלי כהן: אני מבין קצת בקרנות ריט, אני אגיד לך בדיוק: היום, למעשה, אתה יכול להשקיע בנכס בצורה ישירה.

אלי כהן: יש נכסים שמוחזקים על ידי איגוד מקרקעין.

אלי כהן: איגוד מקרקעין זה איגוד שכל אחזקתו זה אך ורק במקרקעין.

אלי כהן: - -

אורלי לוי אבקסיס: שלא יבלבלו אותך.

אלי כהן: - - לכן, זה עוד דרך להשקעה.

יואב קיש: זה לא מהותי, וזה לא חדש.

יואב קיש: אורלי, תילחמי על הבעיות האמתיות ולא על זה.

אורלי לוי אבקסיס: אני נלחמת על הכל.

אורלי לוי אבקסיס: אם זו הדרך, דרך זה אני אלחם.

דוד ביטן: רבותי, אני אגיד לכם מה: לפי דעתי זה נושא חדש פר-אקסלנס אבל אני רוצה שלא נקבל החלטה כרגע.

דוד ביטן: אנחנו נעשה ישיבה אתך ועם יושב ראש הוועדה על מנת להגיע להסכמות, בסדר?

אורלי לוי אבקסיס: מצוין, תודה.

אורלי לוי אבקסיס: אנחנו חייבים לחזור לוועדת הפנים.

דוד ביטן: זה נושא חדש.

אלי כהן: לא, אדוני היושב ראש, דקה אחת: אם יש לה עוד נושאים – בבקשה.

אלי כהן: אם מורידים את נושא של איגוד מקרקעין, אין נושא חדש.

דוד ביטן: אמרתי לגבי איגוד מקרקעין.

דוד ביטן: אני רוצה להסביר - -

אלי כהן: אז לא חייבים להגיע להסכמה - - - אם אין איגוד מקרקעין – תחדד את זה עכשיו.

דוד ביטן: זה לא קשור.

דוד ביטן: אני אומר שהנושא הזה - -

אלי כהן: אם יש עוד נושאים, אומרים אותם עכשיו.

אלי כהן: אם לא, אני מוריד איגוד מקרקעין ומאשרים את החוק.

דוד ביטן: יש לך עוד נושאים?

אורלי לוי אבקסיס: כן.

אורלי לוי אבקסיס: עדין בקרנות הריט, כפי שהם מציעים - -

דוד ביטן: יכול להיות שמה שאתה מציע הוא בסדר.

דוד ביטן: תנסה להגיע להסדר.

אלי כהן: אין בעיה, אני מוריד את זה.

דוד ביטן: רבותי, תבינו דבר אחד: יש שתי שאלות:

דוד ביטן: שאלה ראשונה - האם השינוי מהותי, ושאלה שנייה – למה הממשלה לא הכניסה את זה בפעם הראשונה?

דוד ביטן: הנושא הזה הוא שינוי מהותי כי - - -

אלי כהן: אדוני היושב ראש, בתור עורך דין אתה צריך לדעת שאין כאן שום שינוי מהותי.

אלי כהן: לקנות נכס בצורה ישירה או דרך איגוד מקרקעין זה אותו דבר אחרת רשות המסים – אבל אם יש עוד נושאים, נדבר עליהם - -

דוד ביטן: עזוב אותי מרשות המסים.

דוד ביטן: למה לא הכניסו את זה בהתחלה?

דוד ביטן: הממשלה היתה צריכה להכניס את - -

אלי כהן: כשחברי כנסת מכניסים הערות אתה אומר למה לא מכניסים הערות.

יואב קיש: דוד, זה נושא שאני דחפתי לו כי אני חשבתי שאין הבדל בין שאתה קונה את הנכס או שאתה קונה מאיגוד מקרקעין.

יואב קיש: מה ההיגיון?

יואב קיש: תגיד, אתה קורא לזה נושא חדש?

דוד ביטן: עם כל הכבוד לכם, אל תצעקו עלי.

דוד ביטן: אני לא סורי בינתיים.

דוד ביטן: תקשיב רגע, קיש, רק בגלל שזה אתם, אני לא מקבל החלטה.

דוד ביטן: אנחנו נעשה ישיבה ונגיע להסכמה.

אלי כהן: אני רוצה לראות אם יש עוד נושאים אדוני, אם לא אנחנו מורידים את האיגוד מקרקעין.

אורלי לוי אבקסיס: כן.

אורלי לוי אבקסיס: גם על השליטה וגם על הדברים הנוספים.

דוד ביטן: אז אנחנו נשב על זה.

אלי כהן: לא, לא.

אלי כהן: צריך להגיד את הנושאים.

אורלי לוי אבקסיס: אנחנו נשב על הכל, מצוין.

אלי כהן: לא, אדוני.

אלי כהן: אני רוצה לדעת מה הנושאים?

אלי כהן: אני מוריד את האיגוד מקרקעין, מה הבעיה?

אלי כהן: מאשרים את החוק.

דוד ביטן: תגידי לו מה הנושאים.

דוד ביטן: מה שאני מבקש ממך, אל תלכי ראש בקיר.

דוד ביטן: אם הרעיונות הם בסדר והם לטובת הציבור, אז תלכי על זה.

אלי כהן: ברור שהם בסדר.

אלי כהן: שיהיה רשום שבגלל חברת הכנסת לוי לא אושר איגוד מקרקעין.

אלי כהן: זה תיקון חשוב.

אורלי לוי אבקסיס: אני הצבעתי עם הקואליציה כנגד האופוזיציה רק בגלל החברים - -

דוד ביטן: מה הם הנושאים שאת טוענת להם?

אורלי לוי אבקסיס: על הנושא בעלי שליטה, שלא יישארו בעלי שליטה.

אורלי לוי אבקסיס: - -

אלי כהן: זה לא חדש.

אורלי לוי אבקסיס: - - על המרוץ של השלוש פלוס חמש של שמונה וחצי לעונש, למקרה שעושים שם אקזיט בעלי ההון - -

דוד ביטן: אבל בעלי שליטה הם יכולים להגדיר.

דוד ביטן: הגדרות זה לא נושא חדש, אני מאד מצטער.

אורלי לוי אבקסיס: לא, בלבלו אותנו רשות המסים.

דוד ביטן: אוקי, נדון על הכל ביחד.

אלי כהן: לא, אדוני.

אלי כהן: יש לנו ישיבה ב-13:00.

אלי כהן: אנחנו נפגשים עוד 45 דקות.

דוד ביטן: מה אני יכול לעשות?

דוד ביטן: ילין בבקשה.

דוד ביטן: אז תדחה את הישיבה למחר, מה אני יכול לעשות?

אלי כהן: לא אדוני.

אלי כהן: אם יש עוד נושאים חדשים נשמע אותם.

אלי כהן: יש ישיבה ב-13:00.

אלי כהן: אין לדחות.

אלי כהן: אנשים הגיעו, אנשים מגיעים.

אלי כהן: אבל אין לה עוד נושאים חדשים, אדוני - -

דוד ביטן: אלי, יש הליכים בכנסת.

דוד ביטן: עם כל הכבוד, לוועדה ולמשרד האוצר יש הליכים מסוימים.

דוד ביטן: כבד אותם.

אלי כהן: אדוני, אם יש עוד נושאים חדשים, בא נשמע אותם.

דוד ביטן: אז אמרתי מה הנושאים החדשים.

דוד ביטן: כתבת לו מכתב?

אורלי לוי אבקסיס: - - -

אלי כהן: אז תגידי, בבקשה.

דוד ביטן: תן לה לסיים.

דוד ביטן: מה הנושאים החדשים?

אורלי לוי אבקסיס: אז שוב פעם: חלק מהתיקונים שקיבלנו בלילה, זה היה הנושא של בעלי שליטה.

אורלי לוי אבקסיס: הם בלבלו אותנו ונתנו לחלק מהח"כים לחשוב שאם - -

דוד ביטן: בעלי שליטה.

דוד ביטן: מה עוד?

אורלי לוי אבקסיס: הנושא של הפטורים עם השעון עצר.

אורלי לוי אבקסיס: זאת אומרת - -

דוד ביטן: פטורים?

דוד ביטן: הרחבת פטורים?

אורלי לוי אבקסיס: לא, מה שקורה פה זה שנותנים להם פטור ממס - -

דוד ביטן: הבנתי.

דוד ביטן: בואו, אנחנו מסיימים את הישיבה עוד 10 דקות.

דוד ביטן: אנחנו נמשיך אותה – תומר, אתה תישאר אתנו בישיבה, בסדר?

אלי כהן: אני רוצה שהיו"ר יתייחס האם חוץ מאיגוד מקרקעין יש עוד נושאים חדשים?

דוד ביטן: אני צריך להיכנס לגופו של עניין, אין לי זמן עכשיו להיכנס.

אורלי לוי אבקסיס: אני חייבת לומר עוד משהו: אפשר לשאול גם את גפני, גם את אמסלם ואחרים בנושאים ענייניים עם הקואליציה.

דוד ביטן: בבקשה, חיים ילין.

חיים ילין: קודם כל, אני מאד שמח - -

דוד ביטן: אנחנו מיד נסיים, נשתדל לגמור את זה לפני הדיון שלך.

חיים ילין: אני מאד שמח שהוכרע שזה דיון - -

דוד ביטן: לא אמרתי שזה הוכרע.

דוד ביטן: אמרתי את דעתי האישית, אנחנו נעשה ישיבה.

חיים ילין: מצד שני, תסלח לי.

חיים ילין: זה שאתה תשב עם אלי ועם אורלי - -

דוד ביטן: אתה יכול לבוא גם אתה.

חיים ילין: או שיש דיון בוועדה ודנים על כל השינויים שצריך בחוק - לא יכול להיות שדנים פה, בחדר סגור, אם כן או לא במהות, וכשאני אומר לך עכשיו חד-משמעית, גם אופוזיציה וגם קואליציה, ואלי יודע את זה - ההתנגדויות הן ענייניות.

חיים ילין: זה לא שאנחנו נגד הקרנות.

חיים ילין: בשום פנים ואופן לא.

חיים ילין: אין דרך אחרת היום - -

דוד ביטן: לכן ביקשתי ממי שנשאר - -

חיים ילין: אבל אתה גולש לדברים שהם לא דיון חדש.

דוד ביטן: אני לא יודע.

דוד ביטן: אני לא נכנס לתוך החוק.

דוד ביטן: רק לגבי הדיון החדש.

חיים ילין: מה שאורלי העלתה, אורלי במאה אחוז צודקת לדעתי.

יואב קיש: מה ההבדל בין לקנות איגוד או לקנות את הנכס.

יואב קיש: מה ההבדל?

אורלי לוי אבקסיס: זה ריצת אמוק.

<קריאות: - - -

דוד ביטן: אתה יכול לבוא גם כן, ילין.

דוד ביטן: מה הבעיה?

דוד ביטן: רבותי, יש לנו נושא – הצעת חוק הבטחת הכנסה, תכנית ניסיונית לתיקון שיעור הניכוי ובראשן הורה עצמאי.

דוד ביטן: הממשלה ביקשה פה פטור מחובת הנחה, שנגיש את זה היום.

דוד ביטן: זה נושא שהוא חשוב מאד לציבור הרחב.

דוד ביטן: יש פה הטבה אני מבין, נכון?

דוד ביטן: יש לכם התנגדות?

דוד ביטן: בעד – הרוב

דוד ביטן: נמנעים – אין

דוד ביטן: הצעת חוק הפיקוח על שירותים פיננסיים (קופות גמל).

דוד ביטן: מי מסביר?

דוד ביטן: גם זה חוק לטובת הציבור.

אורלי לוי אבקסיס: בואו נבטל את ועדת הכספים.

אורלי לוי אבקסיס: זה השתלטות זוחלת.

דוד ביטן: לא, לא בסעיף הזה.

דוד ביטן: זה פטור מחובת הנחה.

דוד ביטן: תסתכלי, זה חוק אחר לגמרי.

דוד ביטן: תירגעי אורלי.

דוד ביטן: מי מסביר?

<דודי קופל: מדובר על חוק שמטרתו לעשות את ההתאמות לחוק קופות גמל לעניין ההסכם שנעשה בין המעסיקים לבין ההסתדרות.

<דודי קופל: הסכם שלפיו שיעור ההפקדה של המעסיקים יעלה בחצי אחוז, והמטרה שלו היא לעשות את ההתאמות בחוק קופות גמל כדי שהחוק יתיישב עם הוראות חוק קופות גמל - -

דוד ביטן: למה זה דחוף?

דוד ביטן: תסביר לי.

<דודי קופל: זה דחוף מכיוון שכרגע, בעצם, איך שהמעסיקים פועלים זה לא עומד בהוראות חוק קופות גמל וחשוב לתקן את זה כדי שלא יהיו בעיות - -

מיכל בירן: אתם באים בעצם לתקן את הנזק של תיקון 12?

<דודי קופל: גברתי יכולה להגדיר את זה איך שהיא רוצה אבל - -

מיכל בירן: לעשות את - - -

<דודי קופל: הרעיון הוא לתקן את תיקון 12, כן.

מיכל בירן: אני רוצה להגיד כמה מילים לפרוטוקול: אני רוצה שכל מי שמצביע עכשיו כן יבין במה מדובר: משרד האוצר ואגף שוק ההון הביא סעיף רשלני לפטור מחובת הנחה מלכתחילה.

מיכל בירן: באולם המליאה אמרתי לכחלון שאני והוא היחידים שקראנו את החוק הזה.

מיכל בירן: אבל שוב, מהר מהר, צריך לעשות את זה מהר מהר.

מיכל בירן: לא שמו לב ולא טרחו להגיד לחברי הכנסת שאחד השינויים שנשמע מאד תמים וחיובי, הסתבר שהפך את כל ההסכמים הקיבוציים במדינת ישראל ללא חוקיים.

מיכל בירן: עכשיו באים לתקן את זה אבל לפרוטוקול זה צריך להיות ברור: מדובר פה בעבודה רשלנית של אגף שוק ההון, כולל כל מי שייעץ להם, שהמעסיקים וההסתדרות פטרו אותו, ועכשיו אנחנו באים לנקות את השאריות.

מיכל בירן: אבל שיהיה ברור שבזה מדובר.

מיכל בירן: תודה.

דוד ביטן: את בעד או נגד?

מיכל בירן: אנחנו בכל מקרה נמנעים.

דוד ביטן: אז מי בעד לתת פטור?

דוד ביטן: אין קוורום.

דוד ביטן: תביא את נגוסה ונצביע.

דוד ביטן: בואו נעבור לסעיף שלכם: הצעת חוק פיקוח על שירותים פיננסיים (קופות גמל) (תיקון מס' 15).

דוד ביטן: יש לנו בקשה להעביר לוועדת הכספים ובקשה להעביר לוועדה המיוחדת.

מיכל בירן: מה קשורה הוועדה המיוחדת לזה?

דוד ביטן: האוצר טוען שמדובר ברפורמה.

משה גפני: אדוני היושב ראש, אני דיברתי עם יושב ראש הוועדה המיוחדת - -

מיכל בירן: זה דיון שעלה כולו בוועדת הכספים, קרה בוועדת הכספים ועכשיו - -

משה גפני: שניה.

משה גפני: אני דיברתי עם יושב ראש הוועדה המיוחדת והוא אמר שאין לו התנגדות שזה יהיה בוועדת הכספים.

משה גפני: ועדת הכספים, אני הטלתי מסים על קופות גמל.

משה גפני: פעם ראשונה שהממשלה באה ומביאה הצעת חוק שתהיה קופת גמל בלי מסים.

משה גפני: אז אני מטיל את המסים כל השנים ועכשיו שהולכים לבטל, אני לא אעשה את זה?

משה גפני: אני מעביר את זה ביום אחד.

אורלי לוי אבקסיס: בלי שום קשר, יש פה שאלות מהותיות - -

משה גפני: יש ועדת כספים לכל הדעות.

מיכל בירן: גפני זה יותר מזה: באים לתקן פה משהו שאתה עסקת בו, היה אצלך בוועדה בחוק ההסדרים - -

אלי כהן: ששר האוצר יפנה אליך ותחליט.

דוד ביטן: כבר פנו אלינו.

מיכל בירן: יש פה יועצים משפטיים?

מיכל בירן: מדובר במשהו שכבר התחיל בוועדת כספים - -

דוד ביטן: המלצת הלשכה המשפטית זה ועדת כספים אבל זה לא מחייב אותנו.

מיכל בירן: אני רוצה רק להגיד שמדובר במשהו שהוא באמת המשך למשהו שכבר קרה בחוק ההסדרים ואחר כך פוצל בוועדת הכספים.

מיכל בירן: למה שזה יהיה עכשיו בוועדה אחרת?

דוד ביטן: גפני בא רגע.

משה גפני: אתה יודע מה?

משה גפני: מתחיל להימאס עלי המשחק הזה.

משה גפני: באמת.

משה גפני: אמרת לי - - - העברתי אותו ביום אחד.

דוד ביטן: תחליט מה אתה רוצה, מקוואות או זה?

אורלי לוי אבקסיס: למה הסכמת?

אורלי לוי אבקסיס: כאילו ועדת הרפורמה מעבירה, חותמת גומי?

אורלי לוי אבקסיס: זה מה שיוצא מהדיון הזה?

דוד ביטן: רגע, בא נגוסה.

דוד ביטן: מה קורה?

אורלי לוי אבקסיס: רגע גפני, מה אתה אומר?

משה גפני: אני לא אומר כלום.

משה גפני: אני אומר שנעשה את זה כמו שעושים חוקים בוועדת הכספים.

משה גפני: אם יהיה משהו דרמטי - -

אורלי לוי אבקסיס: מצוין.

משה גפני: אם יהיה משהו דרמטי - -

דוד ביטן: אני מבין שיש פה אחוות ועדת הכספים - -

מיכל בירן: כשלוועדה יש יו"ר כל כך איכותי, עומדים מאחוריו.

משה גפני: אני רק אומר לך שאת הריט, הוא היה אצלי?

משה גפני: הוא היה עובר ביומיים עם האופוזיציה.

משה גפני: האופוזיציה היתה מצביעה בעד.

דוד ביטן: אני לא אומר, אתה גדול מכולם.

אורלי לוי אבקסיס: אל תגזים גפני.

אורלי לוי אבקסיס: איך שהוא?

דוד ביטן: אורלי, בינתיים אני רואה שנכנסת לקואליציה, לפי מה שאני רואה.

אורלי לוי אבקסיס: - - -

משה גפני: רגע, תשחרר אותי.

משה גפני: מה הם רוצים?

דוד ביטן: אני לא יכול לשחרר אותך כי אני לא יודע מה לעשות.

משה גפני: תעביר את זה לוועדת הכספים.

משה גפני: אני לא רואה פה עוד - -

אורלי לוי אבקסיס: גם היועץ המשפטי אומר לוועדת הכספים.

משה גפני: מה הם רוצים?

משה גפני: הם רוצים שאני אלך אחרי החוק הזה ואני אתחיל לעשות צעקות בכל ועדה?

דוד ביטן: יש את הקוורום להצעה הראשונה שלו, פטור מחובת הנחה לנושא שדיברנו על קופות הגמל, לא קשור לנושא הזה.

דוד ביטן: מי בעד?

דוד ביטן: מי נמנע?

דוד ביטן: בעד – הרוב

דוד ביטן: נמנעים – 1

דוד ביטן: עכשיו אנחנו מדברים על הצבעה של הנושא של הוועדה ב-13:00.

אלי כהן: ב-12:45.

אלי כהן: ב-13:00 יש לי ועדה שלי.

אלי כהן: אני מתחיל את הדיונים אצלי.

דוד ביטן: 13:15 הצבעה.